BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ, DESENVOLUPAMENT I INNOVACIÓ PER AL FOMENT DE L'R+D+I EN LA UNIVERSITAT D'ALACANT 2011 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1684)
  + [Valencià](/va/acuerdo/1684)






Selector de idioma

Leer

* [Español](/es/acuerdo/1684)
* [Valencià](/va/acuerdo/1684)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ, DESENVOLUPAMENT I INNOVACIÓ PER AL FOMENT DE L'R+D+I EN LA UNIVERSITAT D'ALACANT 2011[Butlletí Oficial Universitat d'Alacant](/ca/Publicacion)
===========================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ, DESENVOLUPAMENT I INNOVACIÓ PER AL FOMENT DE L'R+D+I EN LA UNIVERSITAT D'ALACANT 2011

Data d'aprovació
:   21/02/2011

Data de publicació
:   21/02/2011

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1684.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1684)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1684)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ, DESENVOLUPAMENT I INNOVACIÓ PER AL FOMENT DE L'R+D+I EN LA UNIVERSITAT D'ALACANT 2011&url=https://www.boua.ua.es/va/acuerdo/1684)

**Títol:** BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ, DESENVOLUPAMENT I INNOVACIÓ PER AL FOMENT DE L'R+D+I EN LA UNIVERSITAT D'ALACANT 2011

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dilluns, 21 de febrer de 2011

BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ, DESENVOLUPAMENT I INNOVACIÓ PER AL FOMENT DE L’R+D+I EN LA UNIVERSITAT D'ALACANT 2011

1. Objectiu

L'objectiu d’aquesta convocatòria és regular per a l'any 2011 el procediment de concessió, en règim de publicitat, objectivitat i concurrència competitiva, dels diferents tipus d'ajudes que integren el programa propi del Vicerectorat d'Investigació, Desenvolupament i Innovació destinat al foment de la investigació científica, el desenvolupament tecnològic i la innovació en la Universitat d'Alacant.

Aquest programa propi inclou cinc línies d'actuació:

1. Incorporació i formació de personal investigador i personal tècnic

2. Investigació competitiva

3. Internacionalització

4. Infraestructures cientificotecnològiques

5. Difusió de la investigació

A continuació es detallen les beques i ajudes convocades per a cada línia d'actuació, les bases per les quals es regirà la seua concessió i altres especificacions relatives a cada programa es desenvolupen en els annexos corresponents.

1. Incorporació i formació de personal investigador i personal tècnic

- Ajudes per a beques i contractes destinats a la formació de doctors (Annex I)

- Ajudes per a beques d'iniciació a la investigació (Annex II)

- Ajudes per a estades d'investigadors invitats (Annex III)

- Ajudes programa sènior (Annex IV)

- Ajudes per a la contractació de personal de suport tècnic en projectes d'investigació competitius (Annex V)

2. Investigació competitiva

- Ajudes per a la realització de projectes d'investigació emergents (Annex VI)

- Ajudes per a grups d'investigació per productivitat investigadora (Annex VII)

3. Internacionalització

- Ajudes per a la captació de projectes del VII Programa Marc (Annex VIII)

- Ajudes per a la realització d'accions d'investigació en altres països europeus (Annex IX).

4. Modernització i ús d'infraestructures cientificotecnològiques

- Ajudes per a la renovació i adquisició d'instrumentació científica i tecnològica (Annex X)

- Ajudes per a la reparació d'instrumentació científica (Annex XI)

- Ajudes per a la utilització dels Serveis Tècnics d'Investigació (Annex XII)

5. Difusió de la investigació

- Ajudes per a la publicació de revistes científiques (Annex XIII)

2. Normes generals de procediment d'aplicació a tots els annexos d'aquesta convocatòria

2.1. Instrucció

El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.

2.2. Sol·licituds

2.2.1. Les sol·licituds per a aquesta convocatòria d'ajudes hauran de formalitzar-se en els models oficials que establirà el

[Vicerectorat d'Investigació, Desenvolupament i Innovació](https://aplicacionesua.cpd.ua.es/otri/cp/conv_propias_ua.asp)

que estaran disponibles en la seua pàgina web.

2.2.2. Només s'admetrà una sol·licitud per persona o grup d'investigació per a cada una de les ajudes establides en els annexos d’aquesta convocatòria, llevat que s'hi especifique una altra cosa.

2.2.3. Els formularis de sol·licitud, una vegada omplits i firmats, es presentaran en el Registre General de la Universitat d'Alacant acompanyats de la documentació exigida en l'annex corresponent o detallada en l'imprés de sol·licitud.

2.2.4. Si la documentació aportada fóra incompleta o presentara errors esmenables es requerirà, per mitjà de publicació en la pàgina web del

[Vicerectorat d'Investigació, Desenvolupament i Innovació](https://aplicacionesua.cpd.ua.es/otri/cp/conv_propias_ua.asp)

als sol·licitants perquè, en el termini de 10 dies, esmenen la falta o adjunten els documents preceptius, amb l’advertiment que, si no ho feren, es considerarà que han desistit de la seua sol·licitud, d'acord amb el que estableix l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, i amb els efectes previstos en l'article 42.1 de l'esmentada Llei. Addicionalment, també podrà comunicar-se aquesta incidència per correu electrònic.

2.2.5. La documentació de les sol·licituds corresponents a les ajudes de l'annex I i de l'annex II que resulten desestimades o denegades, podran retirar-la les persones interessades en el termini de 3 mesos a partir de la publicació de la resolució de concessió d'ajudes en la pàgina web del

[Vicerectorat d'Investigació, Desenvolupament i Innovació](https://aplicacionesua.cpd.ua.es/otri/cp/conv_propias_ua.asp)

una vegada passat aquest termini, les sol·licituds que no hagen sigut recollides podran ser destruïdes d'acord amb la regulació de conservació i eliminació de patrimoni documental.

2.3. Presentació de sol·licituds

El termini de presentació de les sol·licituds serà el que s'indique en cada un dels annexos.

2.4. Avaluació

En cada annex es detallen els integrants de la comissió avaluadora que ha d'elevar la corresponent proposta de resolució al Vicerector d'Investigació, Desenvolupament i Innovació en el termini màxim de 15 dies des de la seua constitució.

Quan la naturalesa de les beques i ajudes ho requerisca, el Vicerectorat d'Investigació, Desenvolupament i Innovació podrà demanar l'assessorament de l'Agència Valenciana d'Avaluació i Prospectiva (AVAP), de l'Agència Nacional d'Avaluació i Prospectiva (ANEP) o de persones expertes designades pel Vicerector d'Investigació, Desenvolupament i Innovació.

2.5. Resolució, notificació i publicació de les ajudes

Vista la proposta formulada per la comissió avaluadora, la concessió de les ajudes s'acordarà per resolució del Vicerector d'Investigació, Desenvolupament i Innovació en els terminis indicats en cada un dels annexos continguts en aquesta convocatòria. La resolució del procediment es notificarà a les persones interessades d'acord amb el que preveu l'article 58 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, per mitjà de la publicació en la pàgina web del

[Vicerectorat d'Investigació, Desenvolupament i Innovació](https://aplicacionesua.cpd.ua.es/otri/cp/conv_propias_ua.asp).

Addicionalment, també podrà comunicar-se la notificació per correu electrònic a l'adreça indicada en la sol·licitud.

Qualsevol modificació en les condicions que van motivar la concessió les ajudes haurà de tenir l'autorització del Vicerector d'Investigació, Desenvolupament i Innovació; en cas contrari, l'ajuda podrà ser revocada totalment o parcialment.

2.6. Recursos

Contra la resolució de concessió de les ajudes d’aquesta convocatòria es podrà interposar recurs potestatiu de reposició en el termini d'un mes.

Alacant, 21 de febrer de 2011

EL VICERECTOR D'INVESTIGACIÓ, DESENVOLUPAMENT I INNOVACIÓ

Manuel Palomar Sanz

ANNEX I

AJUDES PER A BEQUES I CONTRACTES DESTINADES A LA FORMACIÓ DE DOCTORS

1. Objectiu

Promoure la formació de doctors en qualsevol àrea del coneixement de la Universitat d'Alacant per mitjà de la concessió d'ajudes per a beques i contractes en pràctiques que facilite la seua futura incorporació al sistema espanyol d'educació superior i investigació científica. Aquestes ajudes estan subjectes a l'àmbit d'aplicació del Reial Decret 63/2006, pel qual s'aprova l'Estatut del Personal Investigador en Formació.

2. Accions susceptibles d'ajuda

Un màxim de 10 noves ajudes, a més de finançar estades breus i les taxes acadèmiques dels crèdits corresponents a la matrícula en la Universitat d'Alacant del màster o del doctorat.

La duració màxima de les ajudes concedides a l'empara d’aquesta convocatòria, per al total del període de beca i de contracte en pràctiques, serà de 48 mesos, comptadors a partir de la data d'incorporació i sens perjudici del resultat de l'avaluació de les memòries anuals que hauran de presentar els beneficiaris com a accions de seguiment.

Del període màxim de gaudi de la beca, es descomptaran els períodes en què s'haja gaudit d'altres beques o ajudes homologables per quantia, procés de selecció i naturalesa semblants, segons el criteri de la Comissió d'Investigació de la Universitat d'Alacant i una vegada escoltat l'interessat.

Les ajudes s'estructuren en dos períodes diferenciats:

a) En el primer, amb una duració de 24 mesos, l'ajuda serà en règim beca. Els períodes de suspensió de l'ajuda per causa d'incapacitat temporal (malaltia o accident), risc durant l'embaràs i descans per maternitat i paternitat, degudament acreditats, podran ampliar el còmput de la duració del període de beca.

b) En el segon període, que comprendrà com a màxim els 24 mesos següents a la finalització del període de beca, la Universitat d'Alacant formalitzarà amb el beneficiari d'aquesta ajuda un contracte de pràctiques en virtut del qual l'investigador quedarà vinculat a la Universitat, i totes dues parts assumiran les obligacions contractuals que se’n deriven, i que en tot cas s'adequaran al contingut de la sol·licitud d'ajuda. Per a subscriure aquest contracte de pràctiques, serà necessari haver esgotat els 24 mesos del període com a becari, estar en possessió del Diploma d'Estudis Avançats o document que el substituïsca d'acord amb el que estableix l'article 8 del Reial Decret 63/2006, i haver rebut un informe favorable a la sol·licitud de renovació de l'ajuda.

Els que accedisquen a la condició de beneficiaris d'una ajuda en règim de beca com a conseqüència de les renúncies previstes en aquesta convocatòria es beneficiaran igualment de 48 mesos d'ajuda des de la data de la seua incorporació a la Universitat d'Alacant.

Si al final del període de beca el beneficiari compleix els requisits per a formalitzar el contracte en pràctiques amb la Universitat d'Alacant, aquest haurà de formalitzar-se de manera immediata sense que hi haja interrupció en l'activitat. Si, al contrari, no compleix els requisits, disposarà d'un període màxim de 4 mesos per a poder acreditar-ho i durant aquest període, el beneficiari no percebrà cap de les dotacions de l'ajuda. Aquest període no serà recuperable en el període de contracte. Si al final d’aquest període de 4 mesos no acreditara els requisits per a poder ser contractat, perdrà els drets a la continuïtat de l'ajuda.

Les ajudes a què es refereix aquesta convocatòria començaran a comptar el seu termini des de la data d'incorporació a la Universitat d'Alacant o des de la data del contracte en pràctiques.

Durant el període de beca, la quantia de l'ajuda mensual serà de 1.100 euros bruts. Durant el període de contracte, l'ajuda serà de 15.400 euros bruts anuals, corresponents a 14 mensualitats. En el contracte en pràctiques que es formalitze amb la Universitat d'Alacant haurà de figurar aquesta quantitat com a retribució mínima anual. El cost de les aportacions de la quota empresarial a la Seguretat Social seran igualment finançat per la Universitat d'Alacant, d'acord amb els tipus de cotització i bonificacions que corresponguen per a cada any.

Durant el període de beca, la Universitat d'Alacant farà el pagament als beneficiaris, d’acord amb les especificacions següents:

a) El pagament es farà mensualment i en funció del nombre de dies que estiga d'alta. En tots els casos es consideraran mesos de 30 dies.

b) El primer pagament es farà a partir del primer dia del mes següent a la data de recepció en el Vicerectorat d'Investigació, Desenvolupament i Innovació del certificat d'incorporació inicial a la Universitat d'Alacant, independentment dels retards que, si és el cas, corresponga rebre.

c) D'acord amb la disposició addicional primera de Reial Decret 63/2006, de 27 de gener, pel qual s'aprova l'Estatut del Personal Investigador en Formació, els becaris quedaran assimilats a treballadors per compte d'altri, a l'efecte de la seua inclusió en el Règim General de la Seguretat Social. La sol·licitud de l'alta en el Règim General de la Seguretat Social serà efectuada per la Universitat d'Alacant amb efectes del dia d'incorporació del seu beneficiari.

d) D'acord amb el que estableix l'article 1 de la Llei 62/2003, de 30 de desembre, de mesures fiscals, administratives i de l'orde social, aquestes ajudes per a la formació de personal investigador en el seu període de beca estan exemptes de l'Impost sobre la Renda de les Persones Físiques (IRPF).

Durant el període de contracte en pràctiques, la Universitat d'Alacant farà el pagament als beneficiaris, d’acord amb el que estableix l’article 11.1 de l'Estatut dels Treballadors (contracte en pràctiques), la seua normativa i desenvolupament.

De manera general, el personal investigador en formació tindrà els drets següents:

a) Incorporar-se al grup d'investigació a què pertanga el seu director i al departament o institut universitari d'investigació que haja avalat la sol·licitud.

b) Obtenir de la Universitat d'Alacant la col·laboració i el suport necessari per al desenvolupament normal dels seus estudis i programes d'investigació, d'acord amb les disponibilitats de la Universitat.

c) Sol·licitar les ajudes de mobilitat per a estades breus de conformitat amb el que estableix aquest annex.

d) Els restants drets establits en l'article cinquè del Reial Decret 63/2006, pel qual s'aprova l'Estatut del Personal Investigador en Formació.

Durant el període de beca, tindran així mateix els drets següents:

a) Percebre l'ajuda econòmica que corresponga a la beca en la forma establida en aquesta convocatòria.

b) Exempció de les taxes acadèmiques pels conceptes de matrícula en els crèdits del corresponent programa de postgrau, siga de màster o de doctorat, obtinguts en la Universitat d'Alacant durant el curs 2010-2011 i 2011-2012. Aquesta exempció no podrà excedir les quanties corresponents a:

- 32 crèdits, dels quals un màxim de 20 correspondrà al primer any de matrícula en els cursos de doctorat i un màxim de 12 en el segon, quan es tracte d'estudis de cursos de doctorat, organitzats d'acord amb la normativa del Reial Decret 778/1998.   
 - 60 crèdits corresponents al període formatiu del programa de doctorat, quan es tracte d'estudis de doctorat organitzats d'acord amb la normativa dels Reials Decrets 56/2005 i 1397/2007, respectivament.

c) Cobertura del Règim General de la Seguretat Social, en els termes establits en la disposició addicional primera del Reial Decret 63/2006, de 27 de gener, pel qual s'aprova l'Estatut del Personal Investigador en Formació.

Durant el període de contracte en pràctiques que subscriguen amb la Universitat d'Alacant tindran de la mateixa manera dret a tots els beneficis laborals i socials inherents al contracte. A més, podran col·laborar amb finalitats formatives i fins a un màxim de 60 hores anuals, en les tasques docents d'un departament universitari, amb l'acord previ entre el director de la tesi doctoral i el departament implicat i sense que en cap cas puga desvirtuar-se la finalitat investigadora i formativa de les ajudes. La docència impartida li serà reconeguda per la certificació corresponent.

De manera general, el personal investigador en formació tindrà les obligacions següents:

a) Incorporar-se a la Universitat d'Alacant en els terminis establits en aquesta convocatòria.

b) Complir amb aprofitament les diferents etapes del procés de formació, de realització de la tesi i de participació en projectes d'investigació en què estiga incorporat.

c) Ajustar-se a les normes pròpies de funcionament de la Universitat d'Alacant quant a la dedicació, funció que ha d'exercir, horaris i vacacions.

d) Dur a terme la seua tasca en el grup d'investigació de la Universitat d'Alacant i departament o institut universitari on s'haja incorporat.

e) Sol·licitar autorització a la Universitat d'Alacant durant el període de contracte en pràctiques per a qualsevol absència temporal.

f) Formalitzar els informes, formularis i la resta de documents que, en relació amb el gaudi de la beca, li remeta el Vicerectorat d'Investigació, Desenvolupament i Innovació.

g) Comunicar al Vicerectorat d'Investigació, Desenvolupament i Innovació la renúncia a l'ajuda que li haja sigut concedida, així com qualsevol incidència que s'opose a l'obtenció dels objectius d'aquesta convocatòria o els entrebanque.

h) Fer referència a la seua condició de beneficiari d'una ajuda del Vicerectorat d'Investigació, Desenvolupament i Innovació destinada a la formació de doctors en les publicacions i altres resultats que es puguen derivar de les activitats i investigació desenvolupades durant el període en què s’ha beneficiat de l'ajuda.

i) Sotmetre's a les actuacions de comprovació i control financer que puguen dur a terme els òrgans competents de la Universitat d'Alacant, i aportar la informació que se li requerisca en l'exercici de les actuacions anteriors.

j) L'acceptació de l'ajuda per part del beneficiari implica el respecte de les normes fixades en aquesta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.

k) Les altres obligacions establides en l'article 6 del Reial Decret 63/2006, pel qual s'aprova l'Estatut del Personal Investigador en Formació.

De manera general, la Universitat d'Alacant tindrà les obligacions següents:

a) Proporcionar al personal en formació objecte de les ajudes, el suport necessari i facilitar-li la utilització dels mitjans, instruments o equips que calguen per al desenvolupament normal de la seua activitat.

b) Designar un director de tesi i, si és el cas, un tutor o codirector, que tindran la responsabilitat general de coordinació i orientació, tant acadèmica com investigadora i, en particular, sobre el seguiment de les obligacions dels beneficiaris de les ajudes i compliment de l'objecti de l’ajuda.

c) Vetlar pel desenvolupament adequat del programa de formació, sense que puga exigir-se-li la realització de qualsevol altra activitat que no estiga relacionada amb el desenvolupament de la seua investigació o de la formació específica requerida per a aquesta durant el seu transcurs.

d) Les altres obligacions establides en l'article 7 del Reial Decret 63/2006, pel qual s'aprova l'Estatut del Personal Investigador en Formació.

3. Requisits dels sol·licitants

Els sol·licitants hauran de complir els requisits següents:

1) Estar en possessió del títol de grau, llicenciat, enginyer o arquitecte o equivalent en sistemes universitaris estrangers per a l'accés a la matrícula en els estudis de màster o de doctorat i que aquest títol s'haja obtingut en els últims 4 anys, a excepció dels titulats la data de fi d'estudis dels quals no supere els 6 anys i acrediten una d'aquestes tres circumstàncies:

a) Els llicenciats en Medicina, Farmàcia, Biologia, Química o Psicologia que en el moment del concurs estiguen en possessió del títol oficial d'Especialitat Mèdica (MIR) o Farmacèutica (FIR) o compten amb el certificat oficial d'Especialitat en Biologia (BIR), Química (QUIR) o Psicologia (PIR).

b) S'hagen dedicat a l'atenció de fills menors de 6 anys.

c) Ser discapacitat.

2) Haver cursat, estar matriculat el curs 2010-2011, o presentar certificat d'admissió per al curs 2011-2012 en estudis de doctorat o de màster oficial en la Universitat d'Alacant. En aquest segon cas, haurà de constar també el compromís d'admissió als estudis de doctorat una vegada superats els 60 crèdits, emès pel responsable del Programa Oficial de Postgrau en què es trobe inserit el màster oficial.

3) Comptar amb un expedient acadèmic amb una nota mitjana igual o superior a 1,60 punts, obtinguda per l'aplicació del barem següent: aprovat = 1, notable = 2, excel·lent = 3, matrícula d'honor = 4, de conformitat amb el que estableix el Reial Decret 1497/1987, modificat parcialment en el paràgraf segon de l'apartat 1.5 de l'annex I, pel Reial Decret 1044/2003, d'1 d'agost.

4) No estar en possessió del títol de doctor.

5) Els estrangers no comunitaris hauran d'acreditar la condició de residents de conformitat amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre. Quedaran exclosos de concórrer a aquestes ajudes els que es troben en situació d'estada.

Els directors de tesi dels sol·licitants, que actuaran com a tutors acadèmics durant el període d'execució de la beca i del contracte en pràctiques, hauran de pertànyer a la plantilla de personal docent i investigador, estar en possessió del títol de doctor i ser membres d'un grup d'investigació de la Universitat d'Alacant. A més, hauran de ser doctors vinculats permanentment a la Universitat d'Alacant en servei actiu i efectiu. En el supòsit de vinculació contractual del director de la tesi, el contracte ha de preveure una duració superior a la del període màxim de la beca i del contracte en pràctiques, establit en 48 mesos. En el cas que el director de la tesi no complira el requisit de vinculació contractual durant el període assenyalat, serà obligatòria la col·laboració d'un codirector o cotutor que complisca aquest requisit.

Cap director podrà figurar com a tal en més d'una sol·licitud de beca en aquesta convocatòria.

Cap grup d'investigació de la Universitat d'Alacant podrà tenir assignada més d'una beca en aquesta convocatòria.

4. Presentació de sol·licituds

Les sol·licituds hauran de presentar-se d'acord amb el que especifiquen les normes generals de procediment d'aquesta convocatòria.

El termini de presentació de sol·licituds començarà el dia 1 d'abril i finalitzarà el 31 de maig del 2011.

Els candidats només podran presentar una sol·licitud. La presentació de dues sol·licituds o més invalidarà totes les presentades pel mateix candidat.

Cap sol·licitud podrà estar avalada al mateix temps per un departament i un institut universitari.

El formulari de sol·licitud s’haurà d'acompanyar dels documents següents:

a) Fotocòpia del Document Nacional d'Identitat (DNI) del sol·licitant o el seu equivalent en cas de ciutadans de la Unió Europea o de la targeta de resident en vigor en el cas de ciutadans d'altres països.

b) Certificat acadèmic personal, en què consten totes les assignatures superades, amb els seus crèdits, les qualificacions obtingudes i el curs acadèmic. El certificat ha d'expressar que el conjunt d'assignatures i crèdits cursats constitueixen la llicenciatura o el seu equivalent i que el sol·licitant queda facultat per a accedir als estudis de màster o de doctorat. En el cas dels estudis cursats parcialment o totalment a l'estranger, el certificat de l'expedient acadèmic o un altre que l’acompanye, recollirà quines són les qualificacions màxima i mínima dins del sistema d'avaluació corresponent; de la mateixa manera, es farà constar quina és la qualificació mínima necessària per a aprovar. Els sol·licitants que hagen cursat els estudis a l'estranger i tinguen certificat acadèmic estès en un idioma diferent de l'espanyol hauran d'acompanyar-la de la corresponent traducció jurada. Els sol·licitants que no hagen cursat estudis en la Universitat d'Alacant hauran de presentar certificat acadèmic de la nota mitjana de la seua titulació en la seua universitat d'origen referida als cursos acadèmics, 2006-2007, 2007-2008, 2008-2009 i 2009-2010, o document acreditatiu equivalent expedit pel Ministeri de Ciència i Innovació, així com la nota mitjana global de la seua universitat per als mateixos cursos, dades necessàries per a l'aplicació del barem. En el cas de no rebre aquesta informació, es considerarà com a nota mitjana ponderada de l'expedient la nota mínima per a participar en la convocatòria.

c) Acreditació, si és el cas, d'obtenció de Premi Extraordinari Final de Carrera concedit pel Ministeri d'Educació, l'òrgan competent a la comunitat autònoma o la Universitat on va cursar els estudis el sol·licitant.

d) Acreditació de la matrícula o admissió en els estudis de màster o de doctorat en la Universitat d'Alacant. En el cas d'estudis de màster haurà de constar també el compromís d'admissió als estudis de doctorat una vegada superats els 60 crèdits, emès pel responsable del Programa Oficial de Postgrau en què es trobe inserit aquell.

e) Acreditació de la resta dels mèrits baremables inclosos en el apartat del currículum vitae de la sol·licitud.

f) Els sol·licitants que s'acullen a qualsevol de les excepcions assenyalades per a la data d'obtenció del títol, hauran de presentar, a més i segons siga el cas: fotocòpia del títol de l'especialitat o certificació oficial de l’especialitat; en el cas que l’haja cursada a l'estranger, presentar l'acreditació del seu reconeixement a Espanya, si es tracta dels nacionals de països de la Unió Europea, o l'homologació per a nacionals d'altres països. En el cas d'atenció a fills menors, podrà acreditar-se per a només un dels progenitors per mitjà de document estès per la Seguretat Social.

5. Resolució

Les sol·licituds admeses seran avaluades per una comissió designada per la Comissió d'Investigació de la Universitat d'Alacant. La comissió d'avaluació estarà presidida pel Vicerector d'Investigació, Desenvolupament i Innovació i integrada per almenys un expert per cada un dels següents grans camps científics: Ciències Experimentals, Tecnologia, Ciències de la Salut, Ciències Socials i Jurídiques, i Humanitats. Actuarà com a secretari de la comissió el director del Secretariat d'Investigació del Vicerectorat d'Investigació, Desenvolupament i Innovació. La resolució de la concessió de les ajudes en règim de beca, es durà a efecte dins dels 6 mesos següents a la finalització del termini de presentació de sol·licituds.

Per a l'avaluació i selecció dels candidats s'aplicaran els criteris i el barem següents:

a) Nota mitjana de l'expedient acadèmic ponderada d'acord amb la qualificació mitjana de cada titulació en la universitat en què la va obtenir i la corresponent a la mateixa titulació o equivalent de totes les universitats espanyoles, referida als cursos acadèmics, 2007-2008, 2008-2009 i 2009-2010, fins a 4 punts.

b) Currículum del sol·licitant, fins a 1,5 punts. Els candidats que acrediten haver obtingut el Premi Extraordinari de Final de Carrera concedit pel Ministeri d'Educació, obtindran 1 punt. Altres premis extraordinaris aportaran fins a un màxim de 0,80 punts.

c) Incorporació del beneficiari a un projecte d'investigació finançat en convocatòria pública i concurrència competitiva que es desenvolupe en la Universitat d'Alacant, fins a 1 punt. Els projectes d'investigació es valoraran en funció de l'organisme finançador, la dotació econòmica i el període pendent d'execució a comptar des del moment de finalització del termini de presentació de sol·licituds.

d) Coeficient més recent de l'activitat investigadora segons POI del director de la tesi doctoral, fins a 1 punt.

e) Coeficient més recent de l'activitat investigadora segons annex VII d'aquesta convocatòria del grup d'investigació en què s'integraria el sol·licitant, fins a 1 punt.

Només es valoraran els mèrits que s'hagen inclòs en l'imprés de sol·licitud i que estiguen justificats degudament.

La comissió, una vegada aplicats aquests criteris d'avaluació i selecció, elaborarà una relació prioritzada amb els candidats que superen els 3 punts. La resolució inclourà una llista de candidats suplents per al cas que es produïsquen renúncies o baixes dins del termini dels 2 mesos següents a partir de la data de publicació de la resolució de concessió. L'adjudicació de les beques corresponents a baixes i renúncies es produirà en l'orde establit en la relació de suplents.

6. Seguiment

La incorporació dels beneficiaris d'una beca als respectius departaments o instituts universitaris d'investigació es produirà el primer dia del mes establit en la Resolució de concessió de les ajudes. El termini màxim d'incorporació serà d'un mes. Si el beneficiari no s'incorporara en el termini indicat, s'entendrà que ha renunciat a la beca. En casos excepcionals i justificats degudament, el Vicerector d'Investigació, Desenvolupament i Innovació podrà autoritzar l'ajornament de la incorporació fins a un màxim de 6 mesos. La sol·licitud d'ajornament haurà de ser presentada dins del mes de termini per a la seua incorporació a través de Registre General de la Universitat d'Alacant.

L'alta es tramitarà dins dels 10 dies naturals següents a la data d'incorporació, una vegada els interessats hagen presentat en el Vicerectorat d'Investigació, Desenvolupament i Innovació els documents següents:

a) Document d'acceptació de les obligacions com a beneficiari d'una ajuda en règim de beca, amb el vistiplau del director de la tesi i del director del departament o institut universitari d'investigació.

b) El número d'afiliació a la Seguretat Social.

c) Declaració responsable de beques o ajudes de què s’haja beneficiat de naturalesa semblant quant als seus objectius i la seua quantia, als efectes del càlcul del període màxim de benefici de l'ajuda objecte d'aquesta convocatòria.

d) Dades bancàries per a l'abonament de les dotacions de la beca.

Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si és el cas, donarà lloc a l'anul·lació de l'ajuda amb audiència prèvia de l'interessat.

Per a qualsevol absència temporal del departament o institut universitari d'investigació a què l'investigador estiga adscrit superior a 10 dies naturals, haurà de sol·licitar autorització al Vicerectorat d'Investigació, Desenvolupament i Innovació, sempre amb la conformitat del director de la tesi i que la finalitat de l'absència estiga relacionada amb les activitats de formació i d'investigació.

Per a qualsevol canvi que afecte el grup d'investigació, departament o institut universitari d'investigació, director o projecte de tesi, s’haurà de comptar prèviament amb l'autorització del Vicerectorat d'Investigació, Desenvolupament i Innovació, que resoldrà a la vista de l'informe del director de tesi, del departament o institut universitari d'origen. En cap cas, s'autoritzaran canvis durant el primer any de permanència en el programa, llevat que concórreguen circumstàncies de força major apreciades pel Vicerectorat d'Investigació, Desenvolupament i Innovació. En tot cas, els canvis que s'autoritzen no podran desequilibrar les circumstàncies que van motivar la concessió de l'ajuda i, en especial, les qualificacions concedides en cada un dels criteris d'avaluació.

Els efectes econòmics, administratius de les altes i baixes es produiran en funció de la data de comunicació. En tots els casos es consideraran mesos de 30 dies. La percepció de l'ajuda en el mes de la seua finalització es farà amb efectes de l'últim dia que figure en la renovació sempre que no es produïsca la renúncia amb anterioritat a aquesta data o es donen altres causes de revocació o baixa. En el supòsit excepcional d'incorporació o baixa en dates diferents de les assenyalades, l'import que es percebrà en aquest mes serà proporcional al període cobert des d'aquella data.

En els supòsits de baixa per incapacitat temporal (malaltia o accident), risc durant l'embaràs i descans per maternitat o paternitat, els beneficiaris d'ajuda tindran dret a la interrupció temporal de l’ajuda. Durant tot el temps de permanència en aquesta situació, la Universitat d'Alacant complementarà la prestació econòmica de la Seguretat Social fins a arribar al 100 % de la quantia mensual de l'ajuda. En aquest cas, el temps interromput podrà recuperar-se sempre que aquest siga per períodes de 30 dies com a mínim i que les disponibilitats pressupostàries ho permeten.

Les baixes per incapacitat temporal seran degudament acreditades o tramitades davant del Vicerectorat d'Investigació, Desenvolupament i Innovació. Els beneficiaris han de formalitzar els tràmits i gestions d'acord amb les normes de la Seguretat Social.

Per als altres tipus de baixes i només en els casos en què s'aprecie l'existència de causa major, es podrà recuperar el període interromput sempre que les disponibilitats pressupostàries ho permeten.

El Vicerectorat d'Investigació, Desenvolupament i Innovació podrà concedir la interrupció voluntària del benefici de l'ajuda durant el període de beca, a petició raonada de l'interessat, amb un informe previ del director de la tesi doctoral, amb la conformitat del director del departament o institut universitari d'investigació al qual estiga adscrit. Aquestes interrupcions s'ajustaran als criteris següents:

a) Les interrupcions no podran ser superiors a 6 mesos al llarg de la duració de l'ajuda i de les seues possibles renovacions.

b) Només en els casos en què s'aprecie l'existència de força major es podrà recuperar el període interromput.

c) Les interrupcions es produiran amb els efectes econòmics i administratius establits anteriorment.

d) Durant el període d'interrupció de l'ajuda es causarà baixa en la Seguretat Social.

e) La no-incorporació a l'ajuda una vegada transcorregut el període d'interrupció autoritzat es considerarà com a renúncia i causarà baixa automàtica.

Les renúncies a l'ajuda hauran de ser comunicades pels interessats, acompanyades de la documentació justificativa que requerisca el Vicerectorat d'Investigació, Desenvolupament i Innovació.

Excepte en allò que regula aquest annex, la concessió i benefici d'una ajuda en règim de beca no implica cap relació contractual o estatutària amb la Universitat d'Alacant; per a la Universitat d'Alacant, l'ajuda tampoc comporta un compromís d'incorporació posterior del beneficiari a la seua plantilla, excepte pel que fa a l'aplicació de l'Estatut del Personal Investigador en Formació al final del període de beca.

Durant el període de contracte en pràctiques, la seua suspensió en virtut de les causes previstes en els articles 45 i 46 de l'Estatut dels Treballadors no comportarà l'ampliació de la duració de l'ajuda.

La percepció d'una ajuda en règim de beca o de contracte en pràctiques a l'empara d'aquesta convocatòria és incompatible amb altres beques o ajudes finançades amb fons públics o privats, així com amb sous o salaris que impliquen vinculació contractual o estatutària del beneficiari.

No obstant això, es permetran les percepcions que procedisquen de:

a) Tasques docents i investigadores sempre que estiguen directament associades amb la investigació desenvolupada pel beneficiari de l'ajuda i que tinguen caràcter esporàdic i no habitual.

b) Ajudes per a assistència a congressos, reunions o jornades científiques.

c) Ajudes a estades breus i trasllats temporals concedides per organismes públics o privats, nacionals o internacionals, per un període mínim i màxim igual a què s’estableix en aquesta convocatòria i amb l'autorització prèvia del Vicerectorat d'Investigació, Desenvolupament i Innovació per a l'absència temporal.

El director de tesi i el director del departament o institut universitari d'investigació a què es trobe adscrit el beneficiari d'ajudes hauran de comunicar al Vicerectorat d'Investigació, Desenvolupament i Innovació qualsevol causa d'incompatibilitat per aquests motius.

Es consideraran renúncies a les ajudes objecte d'aquesta convocatòria les que es produïsquen dins del termini d'incorporació establit en aquest annex. Es consideraran baixes les no-incorporacions als departaments o instituts universitaris d'investigació d'adscripció, siga a l'inici de l'ajuda o després d'una interrupció, així com les sol·licitades a instància dels seus beneficiaris en règim de beca o de contracte en pràctiques. Les baixes hauran de ser comunicades al departament o institut universitari d'investigació d'adscripció de l'ajuda, que al seu torn traslladarà aquest fet al Vicerectorat d'Investigació, Desenvolupament i Innovació.

Els beneficiaris d'ajudes en règim de beca o de contracte en pràctiques hauran de presentar, en el termini màxim d'un mes a partir de la data en què finalitzen o de la baixa voluntària en el programa, una memòria amb una extensió màxima de 3.000 paraules que expose els resultats obtinguts, amb especial èmfasi en els objectius aconseguits relatius al procés de formació. A més, adjuntaran un currículum actualitzat i un informe del director de la tesi. No serà necessària la presentació d'aquesta memòria en el cas de transició de beca a contracte en pràctiques.

El Vicerectorat d'Investigació, Desenvolupament i Innovació serà el responsable del seguiment del treball dut a terme pels beneficiaris de les ajudes en compliment de les seues obligacions per la seua percepció. Per a això establirà els procediments adequats en col·laboració amb el departament o institut universitari d'investigació d'adscripció dels becaris. Així mateix, podrà designar els òrgans, comissions o experts que estime necessaris per a fer les oportunes actuacions de seguiment i comprovació de l'aplicació de les ajudes, així com demanar la informació complementària que es considere en cada cas.

Es consideraran accions de seguiment ordinàries:

a) Les memòries de seguiment fixades en aquest annex.

b) Les memòries i documentació requerida per a la justificació de les estades breus autoritzades pel Vicerectorat d'Investigació, Desenvolupament i Innovació.

c) La memòria final que ha de presentar-se en cas de renúncia o per finalització de l'ajuda.

Seran accions de seguiment i control extraordinàries les que inicie d'ofici el Vicerectorat d'Investigació, Desenvolupament i Innovació com a conseqüència d'informes dels directors de tesi, del director del departament o institut universitari d'investigació d'adscripció dels beneficiaris de les ajudes, inclusivament dels corresponents a les estades breus. Així mateix, el Vicerectorat d'Investigació, Desenvolupament i Innovació podrà fer totes les comprovacions que se consideren oportunes amb relació al compliment de les condicions del programa.

L'incompliment total o parcial dels requisits i obligacions establides en aquestes bases i la resta de normes aplicables, donarà lloc a l'obertura d'un expedient d'incompliment, la convocatòria del qual, amb audiència prèvia de l'interessat, podrà donar lloc a la revocació de l'ajuda concedida parcialment o totalment i l'obligació de reintegrar la quantia que s'establisca en funció dels criteris aplicables i els interessos de demora corresponents. Els criteris proporcionals de graduació d'incompliments seran els que s'indiquen a continuació:

a) L'incompliment total i manifest dels objectius de formació i de realització de les activitats per a les quals es va concedir l'ajuda, serà causa de reintegrament total de l'ajuda rebuda durant el període en què es produïsca aquest incompliment i la revocació de l'ajuda concedida.

b) La realització de modificacions no autoritzades en les condicions inicials de l'ajuda, comportarà la devolució de la quantitat afectada per la modificació i, si és el cas, la revocació de l'ajuda.

c) En els casos de no comunicar altres activitats que incórreguen en incompatibilitat, el Vicerectorat d'Investigació, Desenvolupament i Innovació podrà privar el beneficiari de l'ajuda pel temps en què s'haja produït aquesta incompatibilitat de manera parcial o total o procedir a la seua revocació.

d) La no-presentació, d'acord amb el que estableixen les bases d'aquesta convocatòria, de les memòries que per a cada cas recullen aquestes bases o dels informes de seguiment i de documentació addicional, comportarà la devolució de les quantitats percebudes pel període no justificat.

e) En cap cas podran concedir-se o renovar-se ajudes a qui no haja justificat les percebudes amb anterioritat.

7. Renovació de les ajudes i memòries de seguiment

Les ajudes en règim de beca o de contracte en pràctiques per als beneficiaris de les convocatòries d'anys anteriors, pel que fa a les condicions, els drets i obligacions, es regiran per aquesta convocatòria. En el cas que algú obtinguera el grau de doctor durant l'any 2011, podrà continuar beneficiant-se de la beca o contracte en pràctiques en les condicions inicials fins a completar els 12 mesos corresponents a la renovació, amb la sol·licitud prèvia al Vicerector d'Investigació, Desenvolupament i Innovació.

Podran presentar la sol·licitud de renovació d'ajudes en règim de beca els beneficiaris que hagen finalitzat els primers 12 mesos de beca i es troben en actiu o en interrupció autoritzada de la beca. El termini de presentació de les sol·licituds de renovació de les ajudes en règim de beca serà el comprés entre l'1 i el 31 de desembre del 2011.

Els beneficiaris d'ajudes de contractes en pràctiques presentaran les memòries anuals de seguiment entre l'1 i 31 de desembre del 2011 al Vicerectorat d'Investigació, Desenvolupament i Innovació.

A la sol·licitud de renovació d'ajudes en règim de beca s'adjuntarà la documentació següent:

a) Certificació acadèmica dels crèdits superats, les qualificacions obtingudes i, si és el cas, de la seua inscripció en els estudis de doctorat o l'obtenció del DEA.

b) Informe del director de la tesi doctoral, en sobre tancat en el qual es farà constar expressament els progressos obtinguts en la formació investigadora del becari durant el temps de gaudi de la beca.

Les memòries de seguiment d'ajudes en règim de contracte en pràctiques estaran acompanyades d'un informe del director de la tesi doctoral, en sobre tancat, en el qual es farà constar expressament els progressos obtinguts en el seu desenvolupament com a investigador durant l'últim any, s'indicarà el grau exacte de desenvolupament de la tesi doctoral i es farà una estimació del temps necessari per a la seua finalització.

Les sol·licituds de renovació de beca i les memòries de seguiment de les ajudes a contractes en pràctiques, seran examinades per una comissió d'avaluació. L'informe d'avaluació s'efectuarà tenint en compte l'aprofitament en els estudis, el procés de desenvolupament de la tesi i les activitats de formació investigadora durant el període anterior a la renovació. La comissió d'avaluació podrà demanar informació addicional, que podrà ser requerida al departament o institut universitari d'investigació, al director de tesi i al propi doctorand, si considerara que l'aportada amb la documentació no conté les condicions necessàries per a formular l'informe favorable. La comissió d'avaluació elaborarà la corresponent proposta de concessió de renovacions de beques i ajudes a contracte en pràctiques que comprendrà el període màxim que falte per a completar els 48 mesos, sens perjudici de l'aplicació de reducció de mesos per haver-se beneficiat de beques anteriors de conformitat amb el que estableix aquest annex. Si, com a conseqüència de l'avaluació de les memòries de renovació i de seguiment, es derivaren informes desfavorables, s'iniciarà expedient informatiu per si derivara en incompliment i en la necessitat d'aplicar el que estableix l'apartat de seguiment.

8. Estades breus a Espanya i a l'estranger

Els beneficiaris d'ajudes per a beques i contractes destinats a la formació de doctors de convocatòries anteriors de la Universitat d'Alacant que es troben en actiu, podran sol·licitar autorització per a fer estades breus el 2011 en centres d'investigació espanyols o estrangers i optar a rebre ajudes complementàries per a aquesta finalitat. Aquestes autoritzacions i ajudes es concediran i s’abonaran d'acord amb els requisits que s’estableixen en aquest apartat.

Les estades breus tindran sempre per objecte reforçar directament al programa formatiu i impulsar el desenvolupament de la seua tesi i hauran de fer-se en centres d'investigació amb l'objectiu d'utilitzar laboratoris especialitzats, consultes de fons bibliogràfics o documentals d'índole diversa, aprendre noves tècniques instrumentals o altres treballs de camp relacionats directament amb l'elaboració de la tesi doctoral i que no puguen fer-se en la Universitat d'Alacant. Queden expressament excloses les activitats ordinàries que exigisca el programa de formació de postgrau.

La duració mínima de les estades serà de 2 mesos i màxima de 4. Han de fer-se entre l'1 de maig i el 31 de desembre del 2011, coincidint, llevat d'excepcions justificades, amb els períodes acadèmics o d'activitat ordinària dels centres de destinació. Excepcionalment es podran concedir estades d'un mes quan la destinació siga a Espanya i la finalitat quede prou justificada.

Seran susceptibles de rebre una ajuda complementària per a despeses de desplaçament, allotjament i manutenció les estades que es facen en centres d'investigació situats a menys de 100 km de la Universitat d'Alacant o lloc de residència habitual del doctorand. Aquesta ajuda complementària serà incompatible amb qualsevol altra ajuda o beca que tinga la mateixa finalitat.

L'import de l'ajuda per a allotjament i manutenció, com a complement de la dotació mensual de la beca o contracte en pràctiques, serà de 450 € per mes a Espanya i fins a 750 € a l'estranger, en funció del país de destinació. En el cas de períodes de duració inferiors a mesos complets s'assignarà la part proporcional.

L'import de l'ajuda per al viatge serà de fins a un màxim de 150 € per a desplaçaments a centres d'investigació situats a Espanya, i de 1.200 € per a desplaçaments a centres estrangers. Aquests imports estaran condicionats pel lloc de destinació.

Els beneficiaris d'ajudes per a estades breus en centres en l'estranger, estaran coberts, sens perjudici de la cobertura de la Seguretat Social, per una assegurança d'accidents i d'assistència mèdica en els desplaçaments a l'estranger autoritzats per la Universitat d'Alacant, quan es tracte de països sense concert amb la Seguretat Social espanyola o quan les cobertures d'aquest concert siguen insuficients. La cobertura d'aquesta assegurança s’estendrà únicament i exclusivament fins al límit de la pòlissa contractada per la Universitat d'Alacant i per al període per al qual siga concedida l'estada breu.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 31 de març del 2011.

Les sol·licituds aniran acompanyades del document acreditatiu de l'acceptació del centre d'investigació receptor.

Les sol·licituds seran avaluades per una comissió d'avaluació. Els criteris de valoració seran:

a) La duració, el pla de treball i la situació de desenvolupament del projecte de tesi en relació amb els objectius plantejats, fins a 5 punts.

b) La idoneïtat i qualitat del centre de destinació amb relació a la millora de la formació dels beneficiaris, fins a 5 punts.

La puntuació mínima per a obtenir l'autorització serà de 6 punts.

La resolució de la concessió de l'autorització i, si és el cas, l'import de l'ajuda complementària, es durà a efecte dins del mes següent a la finalització del termini de presentació sol·licituds.

L'import de les ajudes concedides per a la realització d'estades breus, s'abonarà als beneficiaris per anticipat. D'acord amb el que estableix l'article 2.23 del Reial Decret 439/2007, de 30 de març, pel qual s'aprova el Reglament de l'Impost sobre la Renda de les Persones Físiques, aquestes ajudes estan exemptes de les retencions a compte de l'Impost sobre la Renda de les Persones Físiques (IRPF).

Una vegada conclosa l'estada i en el termini de 15 dies hàbils comptadors des de l'endemà al seu retorn, els beneficiaris justificaran la seua realització per mitjà de la presentació en el Vicerectorat d'Investigació, Desenvolupament i Innovació de la documentació següent:

a) Certificació del responsable del centre d'investigació receptor en què constarà el dia d'inici i el de finalització de l'estada.

b) Justificants de les despeses de desplaçament al centre receptor de l'estada breu i tornada.

c) Memòria descriptiva amb una extensió màxima de 1.000 paraules, en la qual figurarà el vistiplau del director de la tesi. Aquesta memòria estarà encapçalada pel títol del projecte de tesi i per la referència del becari.

En cas de no dur-se a terme l'estada en les condicions que va ser concedida o de no poder-la justificar, el beneficiari haurà de reintegrar la totalitat de la quantitat percebuda. En el cas de reducció del període concedit, el beneficiari haurà de justificar les causes i reintegrar les quantitats proporcionals a aquesta reducció. Igualment hauran de reintegrar-se les quantitats percebudes en excés quan el cost real de les despeses de desplaçament siga substancialment inferior a l'ajuda obtinguda per aquest concepte.

ANNEX II

AJUDES PER A BEQUES D'INICIACIÓ A LA INVESTIGACIÓ

1. Objectiu

Promoure la iniciació en el coneixement dels problemes cientificotècnics d'actualitat i els mètodes utilitzats per a resoldre'ls per mitjà de la concessió de beques a alumnes matriculats en la Universitat d'Alacant en l'últim curs d'una llicenciatura, enginyeria superior o arquitectura, així com per als diplomats universitaris que estiguen matriculats en l'últim curs d'un màster oficial de la Universitat d'Alacant que els capacite, si és el cas concret, per a continuar estudis de doctorat.

2. Accions susceptibles d'ajuda

Un màxim de 25 beques per a l'any 2011, amb una dedicació de jornada completa, obligatòriament durant els mesos d'octubre, novembre i desembre, en els departaments o instituts universitaris de la Universitat d'Alacant a què es trobe adscrit el tutor acadèmic del candidat i el director del qual hi haja visat la memòria d'activitats.

La quantia total de les beques serà de 2.100 euros, que s’abonaran en 3 pagaments iguals que en cap cas tindran consideració de salari o remuneració, sinó d'ajuda econòmica per a formació. El primer dels pagaments serà finançat pel grup d'investigació a què s'incorpore el becari i els dos següents pel Vicerectorat d'Investigació, Desenvolupament i Innovació. En cas de renúncia del becari, el grup d'investigació assumirà el finançament corresponent a la tercera part del període efectivament consumit.

Així mateix, la Universitat d'Alacant es farà càrrec de la inclusió dels beneficiaris en una pòlissa col·lectiva d'accidents.

La concessió i gaudi d'aquesta beca no implica relació contractual o estatutària amb la Universitat d'Alacant, ni tampoc suposa un compromís d'incorporació posterior del beneficiari a la seua plantilla.

Els becaris d'iniciació a la investigació tindran els drets següents:

a) Incorporar-se al grup d'investigació a què pertanga el seu tutor acadèmic i al departament o institut universitari d'investigació que haja avalat la sol·licitud.

b) Obtenir de la Universitat d'Alacant la col·laboració i suport necessari per al desenvolupament normal dels seus estudis i programes d'investigació, d'acord amb les disponibilitats de la Universitat.

c) Percebre l'ajuda econòmica que corresponga a la beca en la forma que estableix aquest annex.

Els becaris d'iniciació a la investigació tindran les obligacions següents:

a) Estar en el moment d'inici de la beca en possessió o en disposició legal d'obtenir un títol acadèmic de llicenciat, enginyer superior, arquitecte o màster oficial de la Universitat d'Alacant, o, si és el cas, pendent únicament de superar els crèdits corresponents al projecte fi de carrera.

b) Incorporar-se a la Universitat d'Alacant en els terminis que estableix aquest annex.

c) Complir amb aprofitament el pla d'iniciació a la investigació presentat en la sol·licitud.

d) Mantenir una estreta col·laboració amb el tutor acadèmic, amb vista al compliment del programa de formació i el calendari d'activitats presentat, i comprometre's a fer els desplaçaments que siguen necessaris per a complir els objectius proposats.

e) Ajustar-se a les normes pròpies de funcionament de la Universitat d'Alacant.

f) Dur a terme la seua tasca en el grup d'investigació i departament o institut universitari de la Universitat d'Alacant al qual s'haja incorporat.

g) Formalitzar els informes, formularis i la resta de documents que, en relació amb el gaudi de la beca, li remeta el Vicerectorat d'Investigació, Desenvolupament i Innovació.

h) Comunicar al Vicerectorat d'Investigació, Desenvolupament i Innovació la renúncia a la beca que li haja sigut concedida, així com qualsevol incidència que s'opose o entrebanque l'obtenció dels objectius previstos en aquest annex. Qualsevol variació en les condicions que s’hagen tingut en compte per a l'avaluació de les sol·licituds interromprà el tràmit d'alta i, si és el cas, donarà lloc a l'anul·lació de la beca amb audiència prèvia de l'interessat.

i) Fer referència a la seua condició de beneficiari d'una beca destinada a la iniciació en la investigació del Vicerectorat d'Investigació, Desenvolupament i Innovació en les publicacions i altres resultats que puguen derivar-se de les activitats i investigació desenvolupades durant el període en què s’ha beneficiat de la beca.

j) Sotmetre's a les actuacions de comprovació i control financer que puguen dur a terme els òrgans competents de la Universitat d'Alacant i aportar la informació que li siga requerida en l'exercici de les actuacions anteriors.

k) Respectar les normes fixades en aquest annex, així com les que la Universitat d'Alacant determine en l'àmbit de les seues competències per a supervisar i avaluar el desenvolupament del seu treball.

La percepció d'una beca d'iniciació a la investigació és incompatible amb altres beques o ajudes finançades amb fons públics o privats per la mateixa finalitat, així com amb sous o salaris que impliquen vinculació contractual o estatutària del beneficiari.

3. Requisits dels sol·licitants

Podran sol·licitar aquestes beques els espanyols, els nacionals de qualsevol estat membre de la Unió Europea i els estrangers amb permís de residència a Espanya, que estiguen matriculats oficialment en l'últim curs d'una llicenciatura, enginyeria superior o arquitectura, així com per als diplomats universitaris, enginyers tècnics i arquitectes tècnics que estiguen matriculats en l'últim curs d'un màster oficial de la Universitat d'Alacant que els capacite, si és el cas concret, per a continuar estudis de doctorat i que reunisquen els requisits següent:

a) Haver finalitzat el primer cicle d'estudis universitaris de llicenciat, enginyer superior o arquitecte, o estar en possessió del títol de diplomat universitari, enginyer tècnic o arquitecte tècnic.

b) Tenir superats un mínim de 60 crèdits del segon cicle dels seus estudis universitaris o d'un màster oficial que els capacite, si és el cas concret, per a continuar estudis de doctorat en el cas de diplomats universitaris, enginyers tècnics o arquitectes tècnics.

c) Estar matriculat oficialment en la Universitat d'Alacant de la totalitat de crèdits que resten per a finalitzar un segon cicle o màster oficial. A l'efecte d'aquesta sol·licitud no serà necessari estar matriculat dels crèdits corresponents al projecte de final de carrera. Igualment, a l'efecte d'aquesta convocatòria, no es consideren alumnes d'últim curs de carrera els que només estiguen matriculats del projecte de final de carrera o que únicament els quede per superar els crèdits del projecte.

d) No estar en possessió o en disposició legal d'obtenir un títol acadèmic de llicenciat, enginyer superior, arquitecte, o màster oficial.

e) Posseir una nota mitjana igual o superior a 1,6 després d'aplicar el barem següent: aprovat = 1, notable = 2, excel·lent = 3 i matrícula d'honor = 4.

f) No estar incapacitat físicament ni patir malaltia que puga impedir l'exercici de l'activitat formativa que constituïsca l'objecte de la beca.

g) De conformitat amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents. Queden exclosos de concórrer a les beques que es convoquen per aquesta convocatòria els que es troben en situació d'estada.

h) Estar avalat per un membre del personal docent i investigador integrat en un grup d'investigació, amb la titulació de doctor i que pertanga a la plantilla docent i investigadora de la Universitat d'Alacant, que actuarà, en cas de concessió, com a tutor acadèmic del becari. En el supòsit de vinculació contractual del tutor acadèmic, el contracte ha d’establir una duració superior a la del període màxim de la beca. En el cas que el tutor acadèmic no complisca el requisit de vinculació contractual durant el període assenyalat, serà obligatòria la col·laboració d'un cotutor acadèmic que reunisca aquest requisit.

Cap tutor acadèmic podrà figurar com a tal en més d'una sol·licitud de beca d'iniciació a la investigació.

Cap grup d'investigació podrà tenir assignada més d'una beca d'iniciació a la investigació, llevat que concórreguen circumstàncies extraordinàries en els mèrits del candidat.

Només podran beneficiar-se d'aquesta beca els candidats que en el moment d'incorporar-se a la seua destinació hagen superat tots els crèdits necessaris per a l'obtenció del títol que estaven finalitzant aquest curs acadèmic (queden exclosos d'aquesta comptabilització els crèdits corresponents al projecte de final de carrera o final de màster).

4. Presentació de sol·licituds

Les sol·licituds es presentaran d'acord amb el que especifiquen les normes generals de procediment d'aquesta convocatòria.

El termini de presentació de sol·licituds començarà el dia 1 d'abril i finalitzarà el 31 de maig del 2011.

El mateix candidat no podrà presentar més d'una sol·licitud; en cas contrari, s'invalidaran totes les presentades.

5. Resolució

Les sol·licituds seran avaluades per una comissió designada per la Comissió d'Investigació de la Universitat d'Alacant. La comissió d'avaluació estarà presidida pel Vicerector d'Investigació, Desenvolupament i Innovació i integrada, com a mínim, per un expert per cada un dels següents grans camps científics: Ciències Experimentals, Tecnologia, Ciències de la Salut, Ciències Socials i Jurídiques, i Humanitats. Actuarà com a secretari de la comissió el director del Secretariat d'Investigació. La concessió de les ajudes es notificarà amb anterioritat al

20 de setembre del 2011.

Per a l'avaluació i selecció dels candidats s'aplicaran aquests criteris i aquest barem:

a) Expedient acadèmic corresponent als crèdits superats pel candidat en el primer cicle, diplomatura, enginyeria tècnica o arquitectura tècnica, fins a 3 punts.

b) Expedient acadèmic corresponent als crèdits superats pel candidat en el segon cicle o màster oficial, fins a 4 punts.

c) Currículum del candidat, fins a 1 punt.

d) Coeficient més recent de l'activitat investigadora segons POI del tutor acadèmic, fins a 1 punt.

e) Coeficient més recent de l'activitat investigadora, segons Annex VII d'aquesta convocatòria, del grup d'investigació en què s'integrarà el becari, fins a 1 punt.

La comissió aplicarà els criteris d'avaluació i elaborarà una relació prioritzada dels candidats. La resolució inclourà una llista de candidats suplents per al cas que es produïsquen renúncies dins del termini de 15 dies a partir de la data de publicació de la resolució de concessió. L'adjudicació de les beques corresponents a renúncies es produirà en l'orde establit en la relació de suplents.

6. Seguiment

La incorporació dels beneficiaris de beques als respectius departaments o instituts universitaris d'investigació es produirà el primer dia hàbil del mes d'octubre del 2011. Si el beneficiari no s'incorpora aquest dia, es considerarà que ha renunciat a la beca.

L'alta es tramitarà una vegada que els interessats hagen presentat en la Unitat de Convocatòries Públiques i Beques d'Investigació de la Universitat d'Alacant, dins dels 10 dies naturals anteriors al de la data d'incorporació, els documents següents:

a) Document d'acceptació de les obligacions com a beneficiari d'una beca, amb el vistiplau del tutor acadèmic i del director del departament o institut universitari d'investigació.

b) Dades bancàries per a l'abonament de les dotacions de la beca.

Per a qualsevol absència temporal del departament o institut universitari d'investigació a què l'investigador estiga adscrit superior a 5 dies naturals, haurà de sol·licitar-se autorització al Vicerectorat d'Investigació, Desenvolupament i Innovació, sempre amb la conformitat del tutor acadèmic i que la finalitat de l'absència estiga relacionada amb les activitats del pla d'iniciació a la investigació.

En cap cas s'autoritzaran canvis de tutor acadèmic, grup d'investigació, departament o institut universitari llevat que concórreguen circumstàncies de força major apreciades pel Vicerectorat d'Investigació, Desenvolupament i Innovació. En tot cas, els canvis que s'autoritzen ho seran en termes que no desequilibren les circumstàncies que van motivar la concessió de l'ajuda i, en especial, les qualificacions concedides en cada un dels criteris d'avaluació.

Els efectes econòmics, administratius de les altes i baixes es produiran en funció de la data de comunicació. En tots els casos es consideraran mesos de 30 dies. La percepció de la beca es farà amb efectes de l'últim dia de cada mes, sempre que no es produïsca la renúncia amb anterioritat a aquesta data o es donen altres causes de revocació o baixa.

En els supòsits d'incapacitat temporal (malaltia o accident), risc durant l'embaràs i descans per maternitat o paternitat, els beneficiaris de beca tindran dret a la interrupció temporal de la beca una vegada efectuada l’acreditació i la tramitació davant del Vicerectorat d'Investigació, Desenvolupament i Innovació. El temps interromput podrà recuperar-se sempre que aquest siga per períodes de 30 dies com a mínim, i que les disponibilitats pressupostàries ho permeten.

Les renúncies i baixes hauran de ser comunicades pel departament o institut universitari d'investigació d'adscripció de la beca al Vicerectorat d'Investigació, Desenvolupament i Innovació, tan bon punt en tinguen coneixement.

Els beneficiaris d'una beca d'iniciació de la investigació hauran de presentar, en el termini màxim d'un mes a partir de la data en què haja finalitzat o s’haja produït la renúncia, una memòria amb una extensió màxima de 3.000 paraules que expose els resultats obtinguts en relació amb el pla d'iniciació a la investigació previst. A més, adjuntaran un currículum actualitzat i un informe del tutor acadèmic.

L'incompliment total o parcial dels requisits i obligacions establides en aquestes bases i la resta de normes aplicables, donarà lloc a l'obertura d'un expedient d'incompliment, la convocatòria del qual, amb audiència prèvia de l'interessat, podrà donar lloc a la revocació de la beca concedida parcialment o totalment i l'obligació de reintegrar la quantia corresponent.

ANNEX III

AJUDES PER A ESTADES D'INVESTIGADORS INVITATS

1. Objectiu

Potenciar els contactes entre els grups d'investigació de la Universitat d'Alacant amb investigadors que desenvolupen la seua labor fora d’aquesta Universitat.

2. Accions susceptibles d'ajuda

Estades durant l'any 2011 en la Universitat d'Alacant d'investigadors, científics o tecnòlegs en actiu que desenvolupen la seua activitat professional en altres centres d'investigació, institucions o empreses. Les estades han de coincidir amb els períodes acadèmics o d'activitat ordinària de la Universitat d'Alacant, llevat d'excepcions justificades.

L'import màxim de les ajudes serà de 900 € per a investigadors residents a Espanya, de 1.500 € per a investigadors residents en països europeus i la conca mediterrània, i de 1.800 € per a investigadors residents en altres països.

Les ajudes es podran destinar, d'acord amb els límits establits per la normativa vigent, a despeses de desplaçament, allotjament i manutenció, així com a col·laboracions docents (conferències, seminaris, etc.). També es podran destinar a altres despeses relacionats amb l'estada sempre que estiguen degudament justificades i hagen rebut l’autorització prèvia del Vicerectorat d'Investigació, Desenvolupament i Innovació. En el cas de les col·laboracions docents l'ajuda estarà subjecta a la corresponent retenció de l’IRPF, excepte en els casos que l'investigador estranger residisca en un país que tinga firmat conveni per a evitar la doble imposició amb Espanya; llavors serà necessària la corresponent certificació de residència fiscal de la Hisenda Pública del seu país.

La percepció d'una d'aquestes ajudes és incompatible amb altres beques o ajudes finançades amb fons públics o privats per a la mateixa finalitat.

Els investigadors invitats tindran els drets següents:

a) Obtenir de la Universitat d'Alacant la col·laboració i el suport necessari per al desenvolupament normal de la seua activitat docent i investigadora, d'acord amb les disponibilitats de la Universitat.

b) Percebre l'ajuda econòmica que corresponga en la forma que estableix aquest annex.

Els investigadors invitats tindran les obligacions següents:

a) Fer la seua estada en la Universitat d'Alacant en els terminis que estableix aquest annex.

b) Ajustar-se a les normes pròpies de funcionament de la Universitat d'Alacant.

c) Complir amb aprofitament el pla de treball proposat en la sol·licitud.

d) Dur a terme la seua labor en el grup d'investigació al qual s'haja incorporat.

e) Formalitzar els informes, formularis i la resta de documents que, en relació amb el gaudi de l'ajuda, li requerisca el Vicerectorat d'Investigació, Desenvolupament i Innovació.

f) Fer referència a la seua condició de beneficiari d'una ajuda per a estades d'investigadors invitats del Vicerectorat d'Investigació, Desenvolupament i Innovació de la Universitat d'Alacant en les publicacions i altres resultats que es puguen derivar de les activitats d'investigació desenvolupades durant el període en què s’haja beneficiat de l'ajuda.

g) Sotmetre's a les actuacions de comprovació i control financer que puguen dur a terme els òrgans competents de la Universitat d'Alacant, i aportar la informació que li siga requerida en l'exercici de les actuacions anteriors.

h) Respectar les normes fixades en aquest annex, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.

3. Requisits dels sol·licitants

Podran presentar sol·licitud d'ajuda el personal docent i investigador de la Universitat d'Alacant, membre d'un grup d'investigació de la Universitat i que figure com a investigador principal d'un projecte d'investigació de convocatòria pública o d'un contracte privat d'especial rellevància, vigents en el moment de la realització de l'estada.

Només podrà presentar-se una sol·licitud per projecte o contracte d'investigació i fins a un màxim de 3 sol·licituds per investigador principal.

4. Presentació de sol·licituds

Les sol·licituds s’hauran de presentar d'acord amb el que especifiquen les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 30 de novembre del 2011.

Documents que hauran d'adjuntar-se a l'imprés de sol·licitud:

a) Currículum de l'investigador invitat

b) Memòria descriptiva del programa de col·laboració i detall del pla de treball per al seu desenvolupament.

c) Carta d'acceptació de l'investigador invitat.

5. Resolució

Les sol·licituds seran avaluades per una comissió formada pel Vicerector d'Investigació, Desenvolupament i Innovació, que actuarà com a president, el director del Secretariat d'Investigació, que actuarà com a secretari, el director del Secretariat d'Internacionalització i Transferència de Tecnologia, el director d'Instrumentació Científica i la directora del Servei de Gestió de la Investigació i Transferència de Tecnologia, que actuaran com a vocals. La concessió de les ajudes es notificarà en el termini màxim d'un mes a partir de la data de presentació de la sol·licitud.

Criteris d'avaluació:

a) Currículum de l'investigador invitat, fins a 4 punts.

b) Interès cientificotècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada, fins a 2 punts.

c) Currículum de l'investigador sol·licitant de l'ajuda, fins a 1 punt.

d) Activitat investigadora en els últims 5 anys del grup d'investigació en què s'integra l'investigador principal, fins a 1 punt.

e) Finançament obtingut pel projecte d'investigació o contracte privat que figure en la sol·licitud d'ajuda, fins a 2 punts.

La puntuació mínima per a obtenir una ajuda serà de 6 punts.

6. Seguiment i justificació

Les renúncies a l'ajuda hauran de ser comunicades pel sol·licitant, acompanyades de la documentació justificativa que requerisca el Vicerectorat d'Investigació, Desenrotllament i Innovació.

Una vegada conclosa l'estada de l'investigador invitat, el sol·licitant de l'ajuda haurà d'entregar en el Vicerectorat d'Investigació, Desenvolupament i Innovació els següents documents, dins del mes següent a la finalització de l'estada:

a) informe sobre les activitats dutes a terme d'acord amb el pla de treball previst, firmat per l'investigador invitat.

b) Justificants de les despeses realitzades per l'investigador invitat i extracte de l'aplicació pressupostària.

Les quantitats de l'ajuda que no s'hagen justificat es reintegraran al Vicerectorat d'Investigació, Desenvolupament i Innovació.

ANNEX IV

AJUDES PROGRAMA SÈNIOR

1. Objectiu

Potenciar els contactes entre els grups d'investigació de la Universitat d'Alacant amb investigadors de reconegut prestigi que hagen desenvolupat una extensa labor fora d’aquesta Universitat.

2. Accions susceptibles d'ajuda

Estades durant l'any 2011 en la Universitat d'Alacant d'investigadors, científics o tecnòlegs en actiu que reunisquen els requisits següents:

a) Estar en situació de jubilació o demostrar un mínim de 30 anys d'experiència professional.

b) Acreditar reconeixement internacional en l'àrea de coneixement en què han desenvolupat la seua activitat investigadora.

Les estades susceptibles de rebre les ajudes previstes en aquest annex tindran una duració mínima d'1 mes i màxima de 6 mesos i es tindran lloc durant l'any 2011. Llevat d'excepcions justificades, hauran de coincidir amb els períodes acadèmics o els d'activitat ordinària de la Universitat d'Alacant

L'import de l'ajuda serà d'un màxim de 1.000 € per a despeses de desplaçament, i de 2.500 € mensuals per a altres despeses relacionades amb l'estada, per a períodes de duració inferiors a un mes s'assignarà la part proporcional. La part de l'ajuda destinada a col·laboracions docents estarà subjecta a la corresponent retenció de l’IRPF, excepte en els casos en què l'investigador estranger residisca en un país que tinga firmat conveni per a evitar la doble imposició amb Espanya; llavors serà necessària la corresponent certificació de residència fiscal de la Hisenda Pública del seu país.

La percepció d'una ajuda d'aquest annex és incompatible amb altres beques o ajudes finançades amb fons públics o privats per a la mateixa finalitat.

Els investigadors sènior tindran els drets següents:

a) Incorporar-se al grup d'investigació que haja sol·licitat la seua incorporació i al departament o institut universitari d'investigació que haja avalat la sol·licitud.

b) Obtenir de la Universitat d'Alacant la col·laboració i suport necessari per al desenvolupament normal de la seua activitat docent i investigadora, d'acord amb les disponibilitats de la Universitat.

c) Percebre l'ajuda econòmica que corresponga en la forma que estableix aquest annex.

Els investigadors sènior tindran les obligacions següents:

a) Realitzar la seua estada en la Universitat d'Alacant en els terminis establits en aquest annex.

b) Ajustar-se a les normes pròpies de funcionament de la Universitat d'Alacant.

c) Complir amb aprofitament el pla de treball proposat en la sol·licitud.

d) Desenvolupar la seua labor en el grup d'investigació a què s'haja incorporat.

e) Formalitzar els informes, formularis i la resta de documents que, en relació amb el gaudi de l'ajuda, li requerisca el Vicerectorat d'Investigació, Desenvolupament i Innovació.

f) Fer referència a la seua condició de beneficiari d'una ajuda del programa sènior del Vicerectorat d'Investigació, Desenvolupament i Innovació de la Universitat d'Alacant en les publicacions i altres resultats que puguen derivar-se de les activitats i investigació dutes a terme durant el període en què s’haja beneficiat de l'ajuda.

g) Sotmetre's a les actuacions de comprovació i control financer que puguen dur a terme els òrgans competents de la Universitat d'Alacant i aportar la informació que li siga requerida en l'exercici de les actuacions anteriors.

h) Respectar les normes fixades en aquesta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.

3. Requisits dels sol·licitants

Podran presentar sol·licitud d'ajuda els directors de grups d'investigació amb projectes d'investigació de convocatòria pública concedits per organismes diferents de la Universitat d'Alacant i vigents en el moment de la convocatòria, encara que també podrà tractar-se de contractes d'investigació d'especial rellevància. Només es podrà presentar una sol·licitud per grup d'investigació.

Els grups d'investigació que s’hagen beneficiat d'una ajuda del programa sènior de la Universitat d'Alacant l'any 2010 només podran tornar a beneficiar-se’n en el cas que no hi haja candidats adequats en altres grups.

4. Presentació de sol·licituds

Les sol·licituds es presentaran d'acord amb el que especifiquen les normes generals de procediment d'aquesta convocatòria.

S’estableixen dos terminis de presentació de sol·licituds:

- Primer termini: des de l'endemà de la publicació d'aquest annex en el BOUA, fins al 31 de març del 2011. Durant aquest període es podran presentar les sol·licituds corresponents a estades que tinguen previst iniciar-se abans de l'1 d'agost del 2011.

- Segon termini: entre l'1 i el 30 de juny del 2011. En aquest cas les sol·licituds presentades seran per a estades previstes entre l'1 de setembre i el 31 de desembre del 2011.

Documents que caldrà adjuntar a l'imprès de sol·licitud:

a) Currículum de l'investigador sènior.

b) Memòria descriptiva del programa de col·laboració i detall del pla de treball per al seu desenvolupament.

c) Carta d'acceptació de l'investigador sènior.

5. Resolució

Les sol·licituds seran avaluades per una comissió designada per la Comissió d'Investigació de la Universitat d'Alacant. La comissió d'avaluació estarà presidida pel vicerector d'Investigació, Desenvolupament i Innovació i integrada, com a mínim, per un expert per cada un dels següents grans camps científics: Ciències Experimentals, Tecnologia, Ciències de la Salut, Ciències Socials i Jurídiques, i Humanitats. Actuarà com a secretari de la comissió el director del Secretariat d'Investigació. La concessió de les ajudes es notificarà en el termini màxim d'un mes a partir de la data de finalització del termini corresponent de presentació de sol·licituds.

Criteris d'avaluació:

a) Currículum de l'investigador sènior, fins a 4 punts.

b) Interès cientificotècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada, fins a 3 punts.

c) Currículum de l'investigador sol·licitant de l'ajuda, fins a 1 punt.

d) Activitat investigadora en els últims 5 anys del grup d'investigació en què s'integra l'investigador principal, fins a 2 punts.

La puntuació mínima per a obtenir una ajuda serà de 6 punts.

6. Seguiment i justificació

La incorporació dels beneficiaris de les ajudes als respectius grups d'investigació es produirà en el mes indicat en la resolució de concessió. Si el beneficiari no s'incorpora aquest mes, es considerarà que ha renunciat a l'ajuda.

L'alta es tramitarà una vegada que el director del grup d'investigació haja presentat en la Unitat de Convocatòries Públiques i Beques d'Investigació de la Universitat d'Alacant, dins dels 5 dies naturals següents al de la data d'incorporació, els documents següents:

a) Imprès d'incorporació firmat pel director del grup d'investigació i per l'investigador sènior.

b) Fitxa d'alta de tercers de persones físiques.

c) Certificat de residència fiscal de la hisenda pública d'un altre país quan l'investigador sènior no tinga la seua residència fiscal a Espanya, a l'efecte del que estableix l'apartat 2 de la convocatòria.

Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si és el cas, donarà lloc a l'anul·lació de l'ajuda amb audiència prèvia del director del grup d'investigació. En cap cas s'autoritzaran canvis de grup d'investigació.

Els efectes econòmics, administratius de les altes i baixes es produiran en funció de la data de comunicació. En tots els casos es consideraran mesos de 30 dies.

La percepció de l'ajuda es farà amb efectes de l'últim dia de cada mes, sempre que no es produïsca la renúncia amb anterioritat a aquesta data o es donen altres causes de revocació o baixa.

Les renúncies a l'ajuda hauran de ser comunicades pels interessats, acompanyades de la documentació justificativa que requerisca el Vicerectorat d'Investigació, Desenvolupament i Innovació.

En el termini màxim d'un mes a partir de la finalització de l'estada de l'investigador sènior, s’hauran de remetre al Vicerectorat d'Investigació, Desenvolupament i Innovació els informes següents:

a) Certificat d'estada firmat pel director del grup d'investigació i l'investigador sènior.

b) informe de l'investigador sènior sobre les activitats desenvolupades d'acord amb el pla de treball previst.

c) informe del director del grup d'investigació en què hauran de constar expressament els beneficis derivats de la incorporació de l'investigador sènior, així com els resultats previsibles de la seua interacció amb el grup (articles, entrevistes, projectes de tesis doctorals, etc.).

ANNEX V

AJUDES PER A LA CONTRACTACIÓ DE PERSONAL TÈCNIC DE SUPORT EN PROJECTES D'INVESTIGACIÓ COMPETITIUS

1. Objectiu

Proporcionar ajudes per a complementar el temps de contractació del personal tècnic de suport vinculat a projectes d'investigació competitius.

2. Accions susceptibles d'ajuda

Un màxim de 10 ajudes d'acord amb les disponibilitats pressupostàries. Les ajudes s’hauran de destinar a complementar les despeses derivades de la contractació de personal tècnic de suport en projectes d'investigació competitius quan el finançament concedit no garantisca la seua contractació durant tot el període d'execució previst per al 2011.

Característiques que ha de reunir la contractació:

a) Adjudicació per concurs públic d'acord amb els procediments establits per la Universitat d'Alacant.

b) Duració del contracte: mínim de 6 mesos.

c) Dedicació: temps complet.

d) La dotació bruta anual serà com a mínim de 20.000 € i com a màxim de 24.000 € d'acord amb el tipus de plaça convocada.

e) La titulació requerida per a tècnic superior serà llicenciat, arquitecte o enginyer superior. Per a tècnic la titulació requerida serà diplomat, enginyer tècnic o tècnic de Formació Professional de 2n Grau, de Mòduls de Nivell II i III o de Cicles Formatius de Grau Mitjà o Superior.

En cap cas l'ajuda podrà superar el 50 % del cost total per al 2011 de la contractació del personal tècnic de suport.

Cap projecte d'investigació podrà obtenir més d'una de les ajudes previstes en aquest annex.

Cap investigador principal podrà obtenir més d'una de les ajudes previstes en aquest annex.

3. Requisits dels sol·licitants

Podran sol·licitar aquestes ajudes els investigadors principals de projectes d'investigació de concurrència competitiva del VII Programa Marc, Pla Nacional d'R+D+I o Programa Prometeu per a grups d'investigació d'excel·lència de la Conselleria d'Educació de la Generalitat Valenciana, vigents durant tot l'any 2011 i gestionats per la Universitat d'Alacant, que hagen contractat amb càrrec al projecte personal tècnic de suport i necessiten una ajuda complementària per a garantir la seua contractació durant tot el període d'execució previst per al 2011.

4. Presentació de sol·licituds

Les sol·licituds es presentaran d'acord amb el que especifiquen les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 15 d'abril del 2011.

5. Resolució

Les sol·licituds seran avaluades per una comissió presidida pel Vicerector d'Investigació, Desenvolupament i Innovació, el director del Secretariat d'Investigació, que actuarà com a secretari, el director de Secretariat d'Internacionalització i Transferència de Tecnologia, el director del Secretariat d'Instrumentació Científica i la directora del Servei de Gestió de la Investigació i Transferència de Tecnologia, que actuaran com a vocals. La concessió de les ajudes es notificarà en el termini màxim d'un mes a partir de la data de finalització del termini de presentació de sol·licituds.

Criteris d'avaluació:

a) Tipus de projecte d'investigació segons organisme finançador, exigències de la convocatòria de concessió, dotació econòmica i període pendent d'execució a comptar del moment de finalització del termini de presentació de sol·licituds, fins a 5 punts.

b) Quantia del cofinançament sol·licitat, fins a 2 punts.

c) Coeficient més recent de l'activitat investigadora segons POI de l'investigador principal del projecte, fins a 1 punt.

d) Suma del coeficient més recent de l'activitat investigadora segons POI de cada un dels membres del personal docent i investigador de la Universitat d'Alacant que formen part de l'equip d'investigació del projecte segons el seu grau de dedicació, fins a 2 punts.

6. Seguiment

En el mes de desembre del 2011, l'investigador principal haurà d'emetre un informe, dirigit al Vicerector d'Investigació, Desenvolupament i Innovació, sobre la tasca desenvolupada pel personal de suport tècnic contractat, en el qual podrà sol·licitar la renovació de l'ajuda.

L'ajuda es podrà renovar anualment fins a un màxim de 3 anys, sempre que el projecte d'investigació continue vigent i finance la plaça de personal tècnic de suport, la Universitat d'Alacant dispose d'una partida pressupostària per a aquesta finalitat, el personal contractat complisca satisfactòriament les exigències de la plaça ocupada, i l'investigador principal emeta els informes preceptius.

ANNEX VI

AJUDES PER A LA REALITZACIÓ DE PROJECTES D'INVESTIGACIÓ EMERGENTS

1. Objectiu

Estimular la participació en tasques d'investigació del personal docent i investigador amb menys experiència, facilitar la posada en marxa de nous projectes o línies d'investigació bàsica o aplicada, i preparar la incorporació d'investigadors al sistema competitiu de captació de recursos externs.

2. Accions susceptibles d'ajuda

Projectes d'investigació bàsica o aplicada que s’executaran en un termini màxim de 24 mesos a partir de la data establida en la resolució per un equip format pel personal docent i investigador de la Universitat d'Alacant que reunisquen els requisits que estableix aquest annex.

La dotació màxima per a cada una de les ajudes concedides als projectes emergents serà de 20.000 euros. El nombre de projectes finançats i la quantia de la dotació estarà determinat per les disponibilitats pressupostàries.

Les ajudes previstes en aquest annex es destinaran a cobrir les següents despeses, sempre que estiguen directament relacionades amb el projecte d'investigació emergent sol·licitat:

a) Material inventariable: despeses d'inversió en equipament científic i la resta de material inventariable necessari per al desenvolupament del projecte. No es consideraran despeses imputables, dins d'aquest apartat, mobiliari de cap tipus i material inventariable informàtic, llevat que es justifique que es tracta d'instrumental específic per al desenvolupament de la investigació que es proposa.

b) Despeses d'execució: material fungible i manteniment, viatges i dietes, sempre que estiguen directament relacionades amb la consecució dels objectius de la investigació proposats. Les despeses d'aquest concepte no podran sobrepassar el 50 per 100 del cost total de l'ajuda, llevat que la naturalesa de la investigació justifique l'aprovació d'un percentatge superior.

c) Altres despeses i material bibliogràfic: la contractació de serveis externs o l'adquisició de material bibliogràfic es podrà consignar en aquest apartat.

En cap cas es podrà destinar l'ajuda per a retribucions als membres de l'equip d'investigació, a contractació de personal, o a beques d'investigació.

La percepció d'una d'aquestes ajudes és compatible amb altres ajudes o subvencions per a la mateixa finalitat, sempre que conjuntament no superen el cost total del pressupost inicial del projecte.

3. Requisits dels sol·licitants

Equips formats com a mínim per 3 investigadors a temps complet, o equivalent, vinculats estatutàriament o contractualment com a personal docent i investigador a la Universitat d'Alacant i en servei actiu. L'investigador principal i un altre membre de l'equip han de tenir el títol de doctor o ser diplomats que reunisquen els requisits per a participar en les convocatòries del Fons d'Investigacions Sanitàries (FIS). En el primer cas, l'investigador principal haurà d'haver obtingut el títol de doctor després de l'1 de gener del 2005.

El personal docent i investigador que integra l'equip que desenvoluparà el projecte d'investigació emergent haurà de complir els requisits següents:

a) Estar vinculats estatutàriament o contractualment com a personal docent i investigador a la Universitat d'Alacant i en servei actiu.

b) Pertànyer a un grup d'investigació registrat en la Universitat d'Alacant.

c) No haver sigut investigador principal en projectes finançats per organismes internacionals o per plans nacionals o autonòmics d'R+D+I.

d) No haver sigut beneficiari en convocatòries anteriors d'una ajuda de la Universitat d'Alacant de les mateixes característiques.

e) Continuar en l'equip d'investigació durant tot el període d'execució fent les tasques encomanades (excepte quan la relació contractual o estatutària amb la Universitat d'Alacant s'extingisca o s’interrompa per motius justificats).

Cap investigador podrà figurar en més d'una sol·licitud d'ajuda d'aquest annex, i en el cas que es done aquesta circumstància quedaran invalidades totes les sol·licituds en què figure.

Cap grup d’investigació podrà tenir assignada més d’una ajuda en aquesta convocatòria.

4. Presentació de sol·licituds

Les sol·licituds es presentaran d'acord amb el que especifiquen les normes generals de procediment d'aquesta convocatòria.

El termini de presentació de sol·licituds començarà el dia 1 d'abril i finalitzarà el dia 31 de maig del 2011.

Al formulari de sol·licitud en paper s’han d'adjuntar aquests documents en format electrònic (CD/DVD):

a) Formulari de sol·licitud i Memòria del projecte d'investigació, en què es farà constar els apartats següents:

- Antecedents i estat actual del tema.

- Objectius concrets i interès del projecte.

- Hipòtesi, metodologia i pla de treball.

- Experiència de l'equip en el tema objecte del projecte

- Pressupost detallat del projecte que en cap cas podrà ser superior a la dotació establida en aquesta convocatòria.

- Resum i descripció, si és el cas, del material inventariable sol·licitat i justificació de la seua necessitat en relació amb la investigació projectada.

b) Currículum de l'investigador principal i de cada un dels membres de l'equip, segons model del Ministeri de Ciència i Innovació.

No seran considerades les sol·licituds que no s'ajusten a la documentació sol·licitada.

5. Resolució

Les sol·licituds seran seleccionades per una comissió presidida pel Vicerector d'Investigació, Desenvolupament i Innovació, el director del Secretariat d'Investigació, que actuarà com a secretari, el director de Secretariat d'Internacionalització i Transferència de Tecnologia, i 2 membres del personal docent i investigador amb almenys 2 trams d'investigació acreditats i designats pel Rector a proposta del Vicerector d'Investigació, Desenvolupament i Innovació, que actuaran com a vocals. La concessió de les ajudes es notificarà en el termini màxim de 30 dies hàbils següents a la recepció de l'avaluació feta per l'ANEP.

L'avaluació dels projectes correspondrà a l'Agència Nacional d'Avaluació i Prospectiva (ANEP). L'ANEP aplicarà els criteris d'avaluació expressats en aquest annex i remetrà al Vicerectorat d'Investigació, Desenvolupament i Innovació el resultat detallat per a cada projecte sol·licitat.

Criteris d'avaluació:

Per a l'avaluació dels projectes d'investigació emergents, l'ANEP aplicarà criteris i valoracions els següents:

a) Interès i originalitat del projecte (de 0 a 20 punts).

b) Objectius i metodologia del projecte. Pla de treball (de 0 a 40 punts).

c) Qualitat del grup d'investigació. Trajectòria científica o tècnica de l'investigador principal i de l'equip de treball (de 0 a 40 punts).

A l'efecte de potenciar la qualitat investigadora dels projectes emergents, la Comissió de Selecció assignarà la dotació econòmica de les ajudes segons la puntuació obtinguda en l'avaluació de l'Agència Nacional d'Avaluació i Prospectiva (ANEP) i el pressupost sol·licitat. La puntuació mínima en l'avaluació de l'ANEP per a obtenir ajuda serà de 60 punts.

6. Seguiment i justificació

El beneficiari haurà de comunicar que accepta l’ajuda en un termini màxim de 15 dies a partir de la publicación de la resolució de concesió, en cas contrari es considerarà que renúncia a la ajuda.

En un termini màxim de 3 mesos des de la data de finalització del període d'execució del projecte, l'investigador principal haurà de remetre al Vicerectorat d'Investigació, Desenvolupament i Innovació, l'informe final en què es faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud (llistes de gestió econòmica) i una còpia de les publicacions resultants (enviades o publicades).

Una vegada finalitzat el període d'execució del projecte, les quantitats de l'ajuda que no s'hagen justificat es reintegraran al Vicerectorat d'Investigació, Desenvolupament i Innovació.

L'investigador principal del projecte emergent beneficiari d'una ajuda haurà de:

a) Fer constar en les publicacions derivades del projecte l'ajuda rebuda.

b) Participar com a investigador principal en la presentació d'un projecte d'investigació en alguna de les convocatòries externes a la Universitat d'Alacant durant la vigència del projecte o l'any següent de la seua finalització en cas d'incompatibilitat.

ANNEX VII

AJUDES PER PRODUCTIVITAT INVESTIGADORA PER A GRUPS D'INVESTIGACIÓ DE LA UNIVERSITAT D'ALACANT

1. Objectiu

Proporcionar ajudes als grups d'investigació de la Universitat d'Alacant, d'acord amb l'activitat investigadora realitzada entre l'1 de gener del 2006 i el 31 de desembre del 2010.

2. Accions susceptibles d'ajuda

Les ajudes obtingudes podran ser destinades a finançar qualsevol dels capítols habituals en projectes d'investigació: material fungible, material inventariable, personal becari o contractat, dietes, inscripció de congressos, etc. Les ajudes no es podran destinar, en cap cas, al pagament de retribucions a personal del grup d'investigació beneficiari de l’ajuda.

3. Requisits dels sol·licitants

Podran sol·licitar aquestes ajudes els directors dels grups d'investigació registrats en la Universitat d'Alacant abans de la publicació d'aquest annex.

4. Presentació de sol·licituds

Les sol·licituds s’han de presentar d'acord amb les normes generals de procediment d'aquesta convocatòria.

El termini de presentació de sol·licituds començarà el 2 de novembre i finalitzarà el 15 de novembre del 2011.

5. Resolució

Les sol·licituds han de ser avaluades per una comissió presidida pel Vicerector d'Investigació, Desenvolupament i Innovació, el director del Secretariat d'Investigació, que actuarà com a secretari, el director de Secretariat d'Internacionalització i Transferència de Tecnologia i 2 membres del personal docent i investigador amb, almenys, 2 trams d'investigació acreditats, que seran designats pel rector, a proposta del Vicerector d'Investigació, Desenvolupament i Innovació, i actuaran com a vocals. La concessió de les ajudes es notificarà en el termini màxim d'un mes, comptador a partir de la data de finalització del termini de presentació de sol·licituds.

Criteris d'avaluació:

1. Activitat investigadora: fins a 0,65 punts.

1.1. Total de trams d'investigació acreditats: fins a 0,35 punts.

1.2. Difusió de la investigació: fins a 0,30 punts.

2. Projectes i recursos obtinguts: fins a 0,25 punts.

2.1. Recursos: fins a 0,15 punts.

2.2. Projectes R+D: fins a 0,10 punts.

3. Formació d'investigadors: fins a 0,10 punts.

3.1. Tesis doctorals: fins a 0,05 punts

3.2. Direcció de personal investigador en formació o contractat: fins a 0,05 punts.

Per a valorar els apartats 1.2, 2.1, 2.2, 3.1 i 3.2, s'utilitzarà el valor total obtingut en cadascun després d'aplicar els criteris establits en el barem per a càlcul de la productivitat investigadora, establida en el POI aprovat pel Consell de Govern (BOUA de 7 de maig del 2009). En el cas del personal docent i investigador que pertanga a dos grups d'investigació, les aportacions es valoraran d'acord amb el percentatge de dedicació a cada grup.

ANNEX VIII

AJUDES PER A LA CAPTACIÓ DE PROJECTES DEL VII PROGRAMA MARC DE LA UNIÓ EUROPEA

1. Objectiu

Facilitar les relacions entre grups d'investigació de la Universitat d'Alacant i altres grups d'investigació europeus que permeten la sol·licitud de projectes conjunts dins del VII Programa Marc de la Unió Europea.

2. Accions susceptibles d'ajuda

Despeses de desplaçament, allotjament i manutenció del personal docent i investigador de la Universitat d'Alacant relacionades directament amb l’assistència a reunions de coordinació de la sol·licitud d'un projecte conjunt dins del VII Programa Marc de la Unió Europea.

L'ajuda rebuda de la Universitat d'Alacant ha de ser reemborsada si el projecte sol·licitat és aprovat.

La percepció d'una ajuda d'aquest annex és incompatible amb altres beques o ajudes finançades amb fons públics o privats per a la mateixa finalitat.

3. Requisits dels sol·licitants

Podrà presentar sol·licitud qualsevol membre del personal docent i investigador pertanyent a la plantilla de la Universitat d'Alacant, amb dedicació a temps complet i titulació de doctor, que siga promotor o coordinador d'un projecte en via de sol·licitud dins del VII Programa Marc de la Unió Europea i que, a més, haja sol·licitat al Ministeri de Ciència i Innovació (MICINN) i/o a la Generalitat Valenciana ajudes per a la mateix finalitat dins de les seues convocatòries.

4. Presentació de sol·licituds

Les sol·licituds s’han de presentar d'acord amb les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 10 de novembre del 2011.

Cada sol·licitud ha d'adjuntar aquesta documentació:

1.      Còpia de la sol·licitud d'ajudes per a la mateixa finalitat presentades al MICINN i/o a la Generalitat Valenciana,

2.      Proposta del Projecte, on s’ha de fer constar els apartats següents:

A. Síntesi dels principals aspectes del projecte (objectiu, experiència prèvia, contactes previs amb els grups amb què es pretén elaborar la proposta, resultats que s'espera obtenir, etc.).

B. Grups participants en el projecte i aportació de cadascun.

C. Pressupost detallat de les despeses de preparació de la sol·licitud.

5. Resolució

Les sol·licituds seran avaluades per una comissió formada pel Vicerector d'Investigació, Desenvolupament i Innovació, que actuarà com a president, el director del Secretariat d'Internacionalització i Transferència de Tecnologia, que actuarà com a secretari, el director del Secretariat d'Instrumentació Científica, el director del Secretariat d'Investigació i la directora del Servei de Gestió de la Investigació i Transferència de Tecnologia, que actuaran com a vocals. La concessió de les ajudes es notificarà en el termini màxim d'un mes, comptador a partir de la data de presentació de sol·licituds.

Criteris d'avaluació:

a) Qualitat i interès cientificotècnic del projecte que es pretén presentar: fins a 4 punts.

b) Viabilitat del projecte: fins a 3 punts.

c) Contactes previs amb els grups amb què es pretén elaborar la proposta: fins a 2 punts.

d) No haver sigut beneficiari d'ajudes d'aquestes característiques en les dues últimes convocatòries del Vicerectorat d'Investigació, Desenvolupament i Innovació de la Universitat d'Alacant: fins a 1 punt.

Puntuació mínima per a obtenir l'ajuda: 6 punts

6. Seguiment i justificació

1. Cada vegada que se sol·licite la realització d'un desplaçament ha d'enviar-se al Vicerectorat d'Investigació, Desenvolupament i Innovació un petit informe sobre l'estada, perquè s’adjunte a la corresponent comissió de serveis.

2. En el termini màxim d'un mes des de la concessió o denegació del projecte europeu o acció complementària, ha de remetre's al Vicerectorat d'Investigació, Desenvolupament i Innovació un informe de les activitats i dels resultats obtinguts d'acord amb la proposta prevista en la sol·licitud.

ANNEX IX

AJUDES PER A LA REALITZACIÓ D'ACCIONS D'INVESTIGACIÓ EN ALTRES PAÏSOS EUROPEUS

1. Objectiu

Afavorir la internacionalització de la investigació realitzada per grups d'investigació de la Universitat d'Alacant i potenciar la imatge exterior de la Universitat en matèria d'investigació de qualitat.

2. Accions susceptibles d'ajuda

Accions d'investigació bàsica o aplicada del personal docent i investigador de la Universitat d'Alacant, que necessàriament hagen de realitzar-se a instal·lacions científiques singulars situades en un altre país de la Unió Europea, o associat, sempre que no n’hi haja d’equivalents a la Universitat d'Alacant o a l'estat espanyol.

La dotació màxima per a cadascuna de les ajudes concedides serà de 9.000 euros.

Les ajudes previstes en aquesta convocatòria es destinaran a cobrir les despeses de desplaçament, allotjament i manutenció del personal docent i investigador de la Universitat d'Alacant que integra l'equip que ha de desenvolupar l'acció d'investigació prevista, com també a les despeses d'execució autoritzades que es deriven de les especials característiques de l'acció.

En cap cas podrà destinar-se l'ajuda per a retribucions als membres de l'equip o contractació de personal.

La percepció d'una ajuda d'aquest annex és incompatible amb altres beques o ajudes finançades amb fons públics o privats per a la mateixa finalitat.

3. Requisits dels sol·licitants

Podrà presentar sol·licitud d'ajuda el personal docent i investigador de la Universitat d'Alacant que realitzarà alguna de les accions previstes en aquest annex al llarg de l'any 2011. Aquest personal docent i investigador ha d'estar vinculat estatutàriament o contractual a la Universitat d'Alacant i en servei actiu en el moment en què es realitze l'acció per a la qual sol·licita l'ajuda.

El personal docent i investigador de la Universitat d'Alacant beneficiari d'aquestes ajudes ha d'estar adscrit a un grup d'investigació de la UA en el moment de la sol·licitud.

Cap membre del personal docent i investigador de la Universitat d'Alacant podrà figurar en més d'una sol·licitud.

Cap grup d'investigació podrà obtenir més d'una ajuda.

4. Presentació de sol·licituds

Les sol·licituds han de presentar-se d'acord les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 31 de març del 2011.

Cada sol·licitud ha d'adjuntar una memòria de les accions que es volen realitzar, la qual ha d’incloure els apartats següents:

1) Objectius concrets i interès de l'acció d'investigació.

2) Justificació de la inexistència d'una infraestructura semblant a l’estat espanyol.

3) Experiència o capacitació del personal docent i investigador de la Universitat d'Alacant en la disciplina vinculada a la infraestructura singular que es vol utilitzar.

4) Pressupost detallat de les despeses de l'acció a desenvolupar que no podrà ser, en cap cas, superior a la dotació màxima establida en aquesta convocatòria.

5. Resolució

Les sol·licituds seran avaluades per una comissió formada pel Vicerector d'Investigació, Desenvolupament i Innovació, que actuarà com a president, el director del Secretariat d'Internacionalització i Transferència de Tecnologia, que actuarà com a secretari, el director del Secretariat d'Instrumentació Científica, el director del Secretariat d'Investigació i la directora del Servei de Gestió de la Investigació i Transferència de Tecnologia, que actuaran com a vocals. La concessió de les ajudes es notificarà en el termini màxim d'un mes, comptador a partir de la data de finalització de presentació de sol·licituds.

Criteris d'avaluació:

a) Interès i oportunitat de l'acció: 4 punts.

b) Trajectòria científica o tècnica del personal docent i investigador de la Universitat d'Alacant que realitzarà l'acció: fins a 3 punts.

c) Experiència o capacitació del personal docent i investigador de la Universitat d'Alacant en el disciplina vinculada a la infraestructura singular que es vol utilitzar: fins a 2 punts.

d) Pressupost: fins a 1 punt.

Puntuació mínima per a obtenir ajuda: 6 punts.

L'acceptació de l'ajuda ha de ser comunicada pel sol·licitant en el termini màxim de 15 dies, comptadors a partir de la publicació de la resolució, en cas contrari s'entendrà que el sol·licitant renuncia a l'ajuda concedida.

6. Seguiment i justificació

L'investigador responsable de l'acció complementària que obtinga l'ajuda es compromet a:

a) Fer constar l'ajuda rebuda en les publicacions derivades de l'acció.

b) Remetre al Vicerectorat d'Investigació, Desenvolupament i Innovació, en un termini màxim de 3 mesos des de la finalització de l'acció complementària, un informe final (segons el model publicat en la pàgina web del Vicerectorat), que incloga una memòria amb els resultats obtinguts, còpia de les publicacions resultants si s’escau (enviades o publicades) i la justificació de la utilització de l'ajuda rebuda, d'acord amb el pressupost inclòs en la sol·licitud i concedit (llistats de gestió econòmica).

Una vegada finalitzat el període d'execució de l'acció, les quantitats de l'ajuda que no s'hagen justificat s’han de reintegrar al Vicerectorat d'Investigació, Desenvolupament i Innovació.

ANNEX X

AJUDES DESTINADES A LA RENOVACIÓ I ADQUISICIÓ D'INSTRUMENTACIÓ CIENTÍFICA I TECNOLÒGICA

1. Objectiu

Renovació i adquisició d'equipament científic i tecnològic destinat a activitats d'R+D+I realitzades per grups d'investigació de la Universitat d'Alacant. La quantitat de les ajudes es determinarà d'acord amb les disponibilitats pressupostàries.

Queda exclosa d'aquesta convocatòria l'adquisició de material fungible d'oficina i laboratori, equipament d'oficina, equipament per a docència, equipament de laboratori per a pràctiques docents, a més d’equipament informàtic destinat a tasques d'ofimàtica, gestió o docència.

2. Accions susceptibles d'ajuda

Les ajudes per a renovar instrumentació científica i tecnològica aniran destinades a la renovació d'equips amb més de deu anys d'antiguitat, el cost d'adquisició actual dels quals estiga entre els 12.000 i 60.000 € (IVA no inclòs), sempre que calga substituir-los o actualitzar-los perquè les seues prestacions ja no són competitives o perquè no és possible reparar-los per haver quedat descatalogats. Així mateix, el grup d'investigació sol·licitant ha d'acreditar un compromís de cofinançament d’un 25%, com a mínim, del valor d'adquisició de l'equip.

Les ajudes per a adquirir instrumentació científica i tecnològica aniran destinades a l'adquisició d'equips amb un cost entre 18.000 i 70.000 € (IVA no inclòs). El percentatge de cofinançament per part dels sol·licitants ha de ser d’un 25%, almenys, quan el valor d'adquisició de l'equip siga superior a 18.000 € i inferior a 40.000 € (IVA no inclòs). Quan el valor de l'equip sol·licitat siga igaul o superior a 40.000 € (IVA no inclòs) el cofinançament dels sol·licitants ha de ser almenys d'un 40%.

Les ajudes concedides en aquesta convocatòria són compatibles amb d’altres, independentment de la seua naturalesa o de l’entitat que la concedisca, sempre que la suma no supere el cost de l'actuació total subvencionada.

3. Requisits dels sol·licitants

Podran presentar sol·licitud d'ajuda els directors de grups d'investigació de la Universitat d'Alacant, en què algun dels integrants figure com a investigador principal de projectes d'R+D+I de convocatòria pública i concurrència competitiva, exclosa la Universitat d'Alacant, vigents i gestionats per la Universitat d'Alacant.

Els directors de grups d'investigació competitius, segons la normativa de la Universitat d'Alacant, podran presentar la sol·licitud sense necessitat d’avals, mentre que els directors de la resta de grups d'investigació han de presentar la sol·licitud amb, almenys, l'aval d’un director de grup d'investigació competitiu o de 3 directors d'altres grups d'investigació de la Universitat d'Alacant, en què algun dels integrants figure com a investigador principal de projectes d'R+D+I de convocatòria pública i concurrència competitiva, exclosa la Universitat d'Alacant, vigents i gestionats per la Universitat d'Alacant.

Cap grup d'investigació podrà sol·licitar o avalar més d'una sol·licitud (independentment de la modalitat sol·licitada).

En el cas de sol·licituds d'adquisició, es prioritzaran les sol·licituds d'equips instrumentals no existents als Serveis Tècnics d'Investigació de la Universitat d'Alacant.

4. Presentació de sol·licituds

Les sol·licituds s’han de presentar d'acord amb les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 31 de març del 2011.

5. Resolució

Les sol·licituds seran avaluades per una comissió formada pel Vicerector d'Investigació, Desenvolupament i Innovació, que actuarà com a president, el director del Secretariat d'Instrumentació Científica, que actuarà com a secretari, el director del Secretariat d'Internacionalització i Transferència de Tecnologia, el director del Secretariat d'Investigació i la directora dels Serveis Tècnics d'Investigació, que actuaran com a vocals. La concessió de les ajudes es notificarà en el termini màxim d'un mes, comprador a partir de la data de finalització del termini de presentació de sol·licituds.

Per a l'adjudicació de les ajudes es tindran en compte els criteris següents:

a) Adequació de l'equip sol·licitat i de les activitats a desenvolupar amb relació a les línies d'investigació per a les quals s’emprarà l’ajuda, tenint en compte els projectes d'R+D+I de convocatòria pública i concurrència competitiva per als quals s'utilitzarà: fins a 1 punt.

b) Activitat investigadora en els últims 5 anys del grup o grups d'investigació que sol·liciten l'ajuda: fins a 3 punts.

c) Compromís d'increment de cofinançament addicional al mínim requerit en aquest annex: fins a 3 punts.

d) No haver obtingut una ajuda sol·licitada en les tres últimes convocatòries del Vicerectorat d'Investigació, Desenvolupament i Innovació per a aquesta mateixa finalitat: fins a 3 punts (establint-se el màxim per a la convocatòria més recent).

6. Seguiment

En casos excepcionals, i degudament motivats, el vicerector d'Investigació, Desenvolupament i Innovació podrà autoritzar canvis o incidències en l'equipament detallat en la sol·licitud.

Tots els equips obsolets substituïts hauran de donar-se de baixa obligatòriament en l'inventari de la Universitat d'Alacant.

ANNEX XI

 AJUDES PER A REPARACIÓ D'INSTRUMENTACIÓ CIENTÍFICA

1. Objectiu

Cofinançar la reparació d'instrumentació científica dels grups d'investigació de la Universitat d'Alacant.

2. Accions susceptibles d'ajuda

Reparació  d'instrumentació  científica dedicada a la investigació, excloent-ne l’equipament de suport (sistemes d'alimentació ininterrompuda, compressors, sistemes d'extracció, etc.). Aquesta instrumentació ha d'haver sigut adquirida després de l'any 2000, per mitjà de fons procedents de convocatòries públiques. Per a poder optar a aquesta ajuda, el cost de la reparació ha de ser igual o superior a 800 euros. L'ajuda concedida serà com a màxim un 75% del valor de la reparació. Aquesta ajuda no pot superar, en cap cas, els 6.000 euros.

3. Requisits dels sol·licitants

Podran  presentar  sol·licitud  d'ajuda  els  directors de grups d'investigació de la Universitat d'Alacant que durant 2011 hagen assumit el cost de la reparació d'un equip d'instrumentació científica a través del Laboratori d'Electrònica dels Serveis Tècnics d'Investigació o, per impossibilitat tècnica del Laboratori, a través d'una empresa externa. En aquest últim cas, el Laboratori d'Electrònica dels Serveis Tècnics d'Investigació ha d’emetre un informe en què justifique la necessitat suport tècnic extern.

4. Presentació de sol·licituds

Les sol·licituds han de presentar-se d'acord amb el que especifiquen les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquesta convocatòria en el BOUA i finalitzarà el 30 de novembre del 2011.

La sol·licitud ha d'adjuntar la documentació següent:

- En cas de reparació efectuada pel Laboratori d'Electrònica dels Serveis Tècnics d'Investigació, còpia del càrrec intern.

- En cas de reparació efectuada per una empresa externa:

A. Còpia de la factura de la reparació.

B. Còpia de la proposta de despesa de Gestió Econòmica.

C. Informe del Laboratori d'Electrònica de la Universitat d'Alacant, en què es justifique la necessitat recórrer a un servei extern per a fer la reparació.

5. Resolució

Les sol·licituds seran avaluades per una comissió formada pel Vicerector d'Investigació, Desenvolupament i Innovació, que actuarà com a president, el director del Secretariat d'Instrumentació Científica, que actuarà com a secretari, el director del Secretariat d'Internacionalització i Transferència de Tecnologia, el director del Secretariat d'Investigació i la directora dels Serveis Tècnics d'Investigació, que actuaran com a vocals. Per a agilitar la tramitació de les ajudes, la Comissió es reunirà en quatre ocasions per a resoldre les sol·licituds presentades i admeses en els períodes següents: des de l'obertura de la convocatòria fins al 31 de març; de l'1 d'abril al 15 de juliol; del 16 de juliol al 14 d'octubre; i del 15 d'octubre al 30 de novembre del 2011.

Les resolucions seran comunicades en un termini màxim de 15 dies.

Per a l'adjudicació de les ajudes es tindran en compte els criteris següents:

a) Interès de l'equip que cal reparar per a l'execució de projectes d'R+D+I de convocatòria pública i concurrència competitiva, exclosa la Universitat d'Alacant, vigents i gestionats per la Universitat d'Alacant (fins a 4 punts).

b) Coeficient més recent de l'activitat investigadora del grup d'investigació beneficiari de l'ajuda (fins a 4 punts).

c)  Increment de cofinançament addicional al 25% mínim requerit (fins a 2 punts).

Puntuació mínima per a obtenir l'ajuda: 6 punts

ANNEX XII

AJUDES PER A LA UTILITZACIÓ DELS SERVEIS TÈCNICS D'INVESTIGACIÓ

1. Objectiu

Facilitar als investigadors amb recursos econòmics limitats la utilització dels Serveis Tècnics d'Investigació de la Universitat d'Alacant.

2. Requisits dels sol·licitants

Podrà sol·licitar aquestes ajudes el personal docent i investigador de la Universitat d'Alacant, excepte personal investigador en formació, que necessite fer ús dels Serveis Tècnics d'Investigació per a executar un projecte d'R+D+I de convocatòria pública i concurrència competitiva, exclosa la Universitat d'Alacant, vigent i gestionat per la Universitat d'Alacant, i que no dispose de finançament suficient.

Aquesta ajuda serà incompatible amb d’altres obtingudes per a la mateixa finalitat.

3. Presentació de sol·licituds

Les sol·licituds s’han de presentar d'acord amb les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquest annex en el BOUA i finalitzarà el 31 de març del 2011.

4. Obligacions dels beneficiaris

Els beneficiaris de les ajudes es comprometen a:

a) Fer ús de l'ajuda abans de la data de resolució de la convocatòria següent.

b) Fer constar en les publicacions derivades del projecte l'ajuda rebuda del Vicerectorat d'Investigació, Desenvolupament i Innovació.

c) Remetre al Vicerectorat d'Investigació, Desenvolupament i Innovació, en un termini màxim d'un mes des de la finalització de l'ajuda, un breu informe en què s'indiquen els resultats obtinguts, incloent-hi una referència a tots els documents escrits o electrònics que recullen resultats obtinguts per mitjà de l'ús d'aquesta ajuda.

5. Resolució

Les sol·licituds seran avaluades per una comissió formada pel Vicerector d'Investigació, Desenvolupament i Innovació, que actuarà com a president, el director del Secretariat d'Instrumentació Científica, que actuarà com a secretari, el director del Secretariat d'Internacionalització i Transferència de Tecnologia, el director del Secretariat d'Investigació i la directora dels Serveis Tècnics d'Investigació, que actuaran com a vocals. La concessió de les ajudes es notificarà en el termini màxim d'un mes a partir de la data de finalització del termini de presentació de sol·licituds.

Per a l'adjudicació de les ajudes es tindran en compte els criteris següents:

a) Adequació dels serveis sol·licitats al projecte d'investigació de convocatòria pública i concurrència competitiva, vigent i gestionat per la Universitat d'Alacant: fins a 2 punts.

b) Valoració del projecte d'investigació en funció de l'organisme finançador, la dotació econòmica i el període pendent d'execució, comptador des del moment de finalització del termini de presentació de sol·licituds: fins a 3 punts.

c) Coeficient més recent de l'activitat investigadora segons POI del sol·licitant: fins a 5 punts.

Puntuació mínima per a obtenir l'ajuda: 6 punts

ANNEX XIII

AJUDES PER A LA PUBLICACIÓ DE REVISTES CIENTÍFIQUES

1. Objectiu

Potenciar i protegir la publicació de revistes científiques a la Universitat d'Alacant, que complisquen criteris de qualitat investigadora reconeguts a escala nacional i internacional.

2. Accions susceptibles d'ajuda

Projectes de publicació de revistes científiques per a l'any 2011 presentats per un centre, departament, institut universitari d'investigació o grup d'investigació de la Universitat d'Alacant, que reunisquen els requisits establits en aquest annex.

Tindrà consideració de revista científica aquella en què més del 75% dels articles inclosos siguen articles que comuniquen resultats d'investigació originals.

No podran rebre ajudes aquelles revistes amb un elevat grau d'endogàmia, és a dir, aquelles en què els autors pertanyents a la Universitat d'Alacant superen el 30% del total d'autors de la revista.

Tots els projectes de revistes científiques que obtinguen una de les ajudes previstes en aquest annex seran publicats en suport digital. La publicació en suport digital es durà a terme a través del RUA, sense perjudici que puguen publicar-se en altres plataformes digitals. Dins de les disponibilitats pressupostàries, les revistes científiques també podran sol·licitar una ajuda per a la publicació en suport paper, sempre que així s'haja fet constar en la memòria del projecte i la seua extensió no supere les 600 pàgines, de conformitat amb els estàndards d'impremta habitualment emprats. En els dos casos, la publicació anirà a càrrec del Servei de Publicacions de la Universitat d'Alacant.

Les ajudes que es rebran per una revista científica podran arribar a un màxim de 500 €, quan l'edició prevista siga únicament en suport digital, i un màxim de 1.500 € quan, a més, s'editen en paper.

La percepció d'una d'aquestes ajudes és compatible amb altres ajudes o subvencions per a la mateixa finalitat, sempre que conjuntament no superen el cost total del pressupost inicial d'edició.

3. Requisits dels sol·licitants

L'ajuda ha de ser sol·licitada pel director de la revista científica, que  obligatòriament haurà de ser personal docent i investigador vinculat estatutàriament o contractual amb la Universitat d'Alacant.

4. Presentació de sol·licituds

Les sol·licituds s’han de presentaran d'acord amb les normes generals de procediment d'aquesta convocatòria.

El termini de presentació de sol·licituds començarà l'endemà de la publicació d'aquesta convocatòria en el BOUA i finalitzarà el 31 de març del 2011.

5. Resolució

Les sol·licituds seran avaluades per una comissió presidida pel Vicerector d'Investigació, Desenvolupament i Innovació, el director del Servei de Publicacions, que actuarà com a secretari, el director del Secretariat d'Investigació, el director de Secretariat d'Internacionalització i Transferència de Tecnologia, el director del Secretariat d'Informació Bibliogràfica i Documental i el director del Centre de Documentació Europea, que actuaran com a vocals. La concessió de les ajudes es notificarà en el termini màxim de 2 mesos, comptadors a partir de la data de finalització del termini de presentació de sol·licituds.

Criteris d'avaluació:

a) Qualitat informativa de la revista com a mitjà de comunicació científica: fins a 2,5 punts

A.1. Identificació dels membres dels comitès editorial i científic: fins a 0,5 punts.

A.2. Instruccions detallades als autors: fins a 0,5 punts.

A.3. Informació sobre el procés d'avaluació i selecció de manuscrits emprats per la revista: fins a 0,5 punts.

A.4. Traducció a l’anglès del sumari, títols dels articles, paraules clau i resums: fins a 0,5 punts.

A.5. Publicació en RUA de números anteriors de la revista: fins a 0,5 punts

b) Qualitat del procés editorial: fins a 3 punts

B.1. Periodicitat de la revista i regularitat: fins a 0,5 punts.

B.2. Avaluació prèvia dels articles a publicar per experts aliens a l'equip editorial: fins a 0,5 punts.

B.3. Anonimat en la revisió dels originals: fins a 0,5 punts.

B.4. Comunicació motivada a l'autor, que incloga les raons per a l'acceptació, revisió o rebuig de l'original, a més dels dictàmens emesos pels experts externs (o retocats pel consell de redacció): fins a 0,5 punts.

B.5. Consell o comitè de redacció integrat per director, secretari i almenys cinc vocals: fins a 0,5 punts.

B.6. Consell assessor o comitè científic, format per professionals i investigadors de reconeguda solvència, sense vinculació institucional amb la revista o editorial: fins a 0,5 punts.

c) Qualitat científica de la revista: fins a 4 punts

C.1. Índex d'impacte segons cites en altres publicacions científiques o inclusió de la revista en els índexs o bases de dades especialitzades detallats en l'annex II del barem per a càlcul de la productivitat investigadora establida en el POI (BOUA de 7 de maig del 2009) segons àrees de coneixement: fins a 3 punts.

C.2. Existència en la revista d'una secció fixa amb informació estadística sobre el nombre de treballs rebuts i acceptats: fins a 1 punt.

d) Participació en convocatòries d'avaluació de revistes científiques de la Fundació Espanyola per a la Ciència i la Tecnologia (FECYT): fins a 0,5 punts.

La puntuació mínima per a obtenir una ajuda serà de 6 punts.

6. Seguiment

El termini màxim de presentació al Servei de Publicacions de la Universitat d'Alacant dels originals corresponents al número de la revista científica que es vol publicar gràcies a l'ajuda obtinguda finalitzarà el 15 de desembre del 2011. Els originals han de ser presentats en arxiu digital estàndard.

Per a la publicació de totes les revistes s'aplicaran els mateixos estàndards de format i impressió. Totes les revistes científiques hauran d'incloure el logotip de la Universitat d'Alacant a la primera pàgina o la contraportada. Així mateix es farà constar a l’interior l'obtenció d'una ajuda d’aquest annex.

La distribució de les revistes científiques editades en paper correspon al director de la revista i del centre, departament, institut universitari o grup d'investigació que protegisca la publicació de la revista, que podrà comptar amb la col·laboració del Servei de Publicacions de la Universitat d'Alacant.

Els intercanvis corresponen al director de la revista, que podrà comptar, si s’escau, amb la col·laboració del SIBID.

corresponden al director de la revista, quien podrá contar, en su caso, con la colaboración del SIBID.





[Carretera Sant Vicent del Raspeig s/n  
03446 Sant Vicent del Raspeig - Alacant  
 Tel. 79 055 0678 - Fax 95 122 3378](https://www.google.es/maps/@79.310430,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12378&trk=tyah&trkInfo=tarId%5R5335220538208%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)